text:
Nzamwita Déogratias Umuyobozi w’akarere ka Gakenke, yabwiye Kigali Today ko amarushanwa mpuzamahanga yose kawa ya Coko yitabiriye yagiye iba iya mbere, akemeza ko ubwo buryohe buturuka ku buryo abahinzi bakomeje kuyifata neza kuva mu murima kugeza igeze ku isoko.
Kawa ya Coko ifite umwihariko wo kugira uburyohe budasanzwe, imaze imyaka icumi yoherezwa mu mahanga. Muri iyo myaka yose iyo kawa ikunze kuba iya mbere mu marushanwa mpuzamahanga yitabira. Ni kawa nziza iryoshye ariko rero hakaba hari n’uruganda rufasha abaturage. Ni kawa ifitiye abaturage akamaro kuko iyo yeze abaturage ibahesha amafaranga.
Arongera ati “Uburyohe bw’iyo kawa buva aho iteye ku misozi miremire, icya kabiri n’ubutaka bwayo butuma kawa iryoha, mu gihe ikindi twavuga ari uburyo abaturage bayifata kuva ikiri mu murima kugeza igeze mu ruganda”.
Abahinzi ba kawa bibumbiye muri koperative ‘Twongere kawa Coko’ ihinga kawa ikanatunganya umusaruro wayo mu Murenge wa Coko baremeza ko kawa yamaze kubateza imbere, bakaba bafite icyizere cy’ubuzima bw’ejo hazaza.
Uwitwa Nyirangwabije Thérèse uyobora koperative ‘Twongere kawa Coko’ ikorera mu Mudugudu wa Taba, avuga ko koperative yashinzwe n’abahinzi ba kawa ku gitekerezo kijyanye n’uko muri uwo murenge wa Coko, abaturage bari baritabiriye ubuhinzi bwa kawa, ariko muri ako gace nta ruganda rutunganya umusaruro wa Kawa rwahabaga.
Ngo ibyo bigatuma abaturage bagurisha kawa ku bamamyi, ndetse rimwe na rimwe bakabura uwabagurira umusaruro wa kawa yabo, hakaba ubwo ubapfiriye ubusa, aribwo ibyo bibazo byabahaye imbaraga bishyira hamwe bafata umwanzuro wo kwiyubakira uruganda rutunganya umusaruro wabo, aho batangiye buri munyamuryango atanga amafaranga 200 mu cyumweru.
Muri icyo gihe, ubwo bari bamaze gukusanya amafaranga agera kuri Miliyoni imwe, baguze ubutaka bufite agaciro k’ibihumbi 700, bugenewe aho kubaka uruganda, nyuma y’umwaka baguze ubwo butaka, haje umushoramari akodesha ikibanza bateganyaga kubakamo uruganda bemeranya miliyoni ebyiri mu gihe cy’umwaka.
Nyuma y’umwaka umwe ngo nibwo NAEB yabateye inkunga, ibaha ibikoresho bitunganya umusaruro wa kawa, aho byabateye imbaraga batewe n’uburyo babonaga ko Leta itangiye kubashyigikira, ari nabwo batangiye ibikorwa binyuranye byo gutangira kwakira kawa z’abaturage, nyuma y’uko bari bamaze kwiyuzuriza ubwanikiro bwa miliyoni ebyiri.
Muri 2015 uruganda rwari rumaze kuzura, abaguzi batangiye kugana iyo koperative, ari nabwo ayo bungukaga bayifashishaga mu kwagura ibikorwa byabo, dore ko n’abanyamuryango bari batangiye kugaruka nyuma y’uko bari baracitse intege bamwe bakagenda bava muri koperative bagurisha kawa yabo mu buryo bunyuranyije n’amategeko.
Mu mwaka wa 2016, abanyamuryango ba Twongere kawa Coko batangiye guhabwa amahugurwa atandukanye yo kwita kuri kawa, gucunga neza amafaranga n’imicungire ya Koperative, aho bahugurwaga ku nkunga ya NAEB, Akarere n’abandi bafatanyabikorwa.
Nyirangwabije Thérèse avuga ko muri 2017 koperative yabonye Umushoramari wo mu gihugu cy’u Buholandi, ati “Kawa ya Coko yaramuryoheye cyane, kugeza ubwo muri 2019 yatumiye ubuyobozi bwa Koperative Twongere kawa Coko, twurira indege tujya kumusura mu Buhorandi kubera uburyo kawa ya Coko yamuryoheye”.
Arongera ati “Twongere Kawa Coko igeze kure mu iterambere haba mu banyamuryango haba n’abaturage batari muri koperative kuko kawa ibafitiye akamaro.”
Mu rwego rwo kongerera ubushobozi iyo koperative, bakomeje kwigisha urubyiruko uburyo rwakwiteza imbere rubikesha ubuhinzi bwa kawa, ubu umubare minini w’urubyiruko ukaba ukomeje kugana iyo koperative.
Umwe mu rubyiruko wamaze gutera ibiti 1000 bya kawa, ndetse na koperative ikaba imaze kumworoza inka, nyuma yo kumva inama yagiye agirwa n’abanyamuryango ba Koperative, avuga ko kawa ari igihingwa kibyara amafaranga, bityo ko atazahwema kuyitaho kugira ngo arusheho kwiteza imbere.
Ni Koperative kandi yashinze umushinga wihariye w’abagore, aho nyuma y’umusaruro wabo babasha kuboha uduseke tubafasha gukomeza kwiteza imbere, ndetse bakaba barashinze ishuri ry’urubyiruko ryigisha kudoda ku bufatanye n’umushinga ‘Kura Project’, mu rwego rwo gufasha urubyiruko gukomeza gukunda guhinga kawa.
Ni Koperative iha abaturage b’Umurenge wa Coko akazi, itangira abaturage batishoboye ubwisungane mu kwivuza, abanyamuryango ba Koperative babasha kwizigamira muri gahunda ya Ejo Heza, ndetse iyo Koperative ibasha no kwiyubakira inzu y’icyitegererezo irimo icyumba mberabyombi n’ibiro ikoreramo.
Kugeza ubu iyo koperative ifite amasoko mu bihugu birimo u Buholandi, Turukiya, na Leta zunze Ubumwe za Amerika, aho ibyo bihugu biha kawa yabo agaciro gakomeye kubera uburyohe bwayo.
Umuyobozi w’Akarere ka Gakenke, Nzamwita Déogratias, arasaba abahinzi ba kawa gukomeza kuyikorera neza kugira ngo ikomeze kureshya abaguzi bakomeje kuza mu Rwanda bayishaka.
Ati “Abaturage bafite ibipimo byiza bya kawa, turabasaba gukomeza kuyikorera neza kugira ngo ikomeze yongere uburyohe, bayibagarira, banayikata amashami ashaje kandi buri mwaka bibuka kuyitera imiti kandi bakayisarura yeze, bakanayanika neza, ibyo bizatuma abanyamahanga bakomeza kuyishakisha”.
Uwo muyobozi yavuze ko hari kwigwa uburyo kawa yajya yongererwa agaciro mu Rwanda, bikava ku rwego rwo kuyitonora gusa bizwi nka ‘Green Coffee’ ikagera ku rwego rwa nyuma aho ishobora kunyobwa.
Koperative ‘Twongere kawa Coko’ ifite abanyamuryango 204 barimo abagore 166, abagabo 38, ikaba itunganya umusaruro wa kawa ungana na toni 600 z’ibitumbwe ku mwaka, aho ubusanzwe ifite ubushobozi bwo gutunganya toni 1000 z’ibitumbwe ku mwaka.


c: text/html

text:
Koherereza amagambo meza umukunzi wawe ukoresheje ubutumwa bugufi ni ikintu cy’ingenzi cyane ku buryo utazatekereza no kwicuza mu buzima bwawe.
Dore imitoma irenze 12 ubwira umukunzi wawe agahita agurumana umuriro w’urukundo:
1. Ndi kumwe nawe sinzigera nicuza mu buzima bwanjye, igihe kirekire ntikizigera kimbera nk’imyaka igihumbi.
2. Nsagwa n’ibyishimo byo kuba ndi kumwe nawe igihe cyose, kuvugana nawe, ndetse no kumva uri hafi yanjye bituma numva nezerewe mu umutima wanjye.
3. Ni wowe si yanjye narintegereje, imbaraga zinsunika zinjyana aho uri kuko kuba aho uri ntako bisa.
4. Nishimira cyane kugusoma kurusha uko nasoma undi muntu uwariwe wese kuko iminwa yawe impumurira neza nkumva nayigumana.
5. Iyo utari kumwe nanjye mbura ingingo zimwe na zimwe z’umubiri wanjye, nkumva nsigaye njyenyine ku isi.
6. Iyo uri kumwe nanjye mu mwanya mwiza nk’uyu w’umunezero, kugutekereza byonyine binzanira ibyishimo bidasanzwe, ese waba ubizi?
7. Mu gihe wumva uri wenyine, ujye ureba hagati y’intoki zawe wibuke ko ariho intoki zanjye zikwirwa neza honyine kurusha uko nazifatisha hagati y’intoki z’undi muntu.
8. Iyo nkubonye ntekereza ijuru mu gihe gito ubundi nkumva niho nibereye bigatuma ndushaho kuba hafi y’Imana kuko ariyo yakungeneye.
9. Ubuzima bwanjye nabuboneye muri wowe, kuko iyo utabaho nta buzima bwiza mba mfite kuko kubaho nkubona iruhande rwanjye binyongerera iminsi yo kurama ku isi.
10. Bavuga ko umuntu agwa mu rukundo rimwe gusa ariko njye iyo nkubonye iruhanjye utuje undebana akanyamuneza n’ubwuzu bituma nongera kugwa mu rukundo inshuro zitabarika.
11. Rimwe na rimwe mba numva umutima wanjye ugiye guritswa n’ibyishimo bivanze n’umunezero iyo nkutekereje kuko akenshi bituma mbura amahoro mu mutima wanjye.
12. Sinigeze mbasha kumenya neza ko nzagira ubuzima bw’umunezero mbukesha wowe igihe nakubonaga mu maso yanjye bwa mbere nkumva ibyishimo bitashye umutima wanjye.
Yose narinyizi peee!!!!mbahe indi?
murakoze kubwamagambo meza mutugezaho aradufasha cyane.
Imitoma nimyiza cyane
harinuwundiuvugangoiyombuzeijwiryaweumutimawangeurameneka
kumenya urukundo
Yh ni byiz kuk bifash umuntu gushimisha umukunz we
Ese ni bihe bimenyenso umukobwa akora iyo ashaka ko mukora sex
dukeney iyambere muyambere
NI BYIZA CYANE

robotstxt: allowed

filter: keep


text:
Yakobo.
Habayeho nibur bane bazwi; Yakobo, mw’Isezerano rishya, abenshi bazi ko uwanditse iki gitabo ariwe mwene se wa Yesu. Yakobo yari umuntu utsimbarara cyane, Martin Luther, yamuvuzeho ko yari nk’igishyitsi cya tewologia, ikibazo nuko yakobo yashakaga gukuza abakristo ngo bagire kwizera gukomeye kurangwa n’imirimo. Biroroshye kubona ko yashimangiye ibinyuranye nibya Paulo, kuko Paulo yashimangiye ko agakiza kaboneka kubwo kwizera nta mirimo wakoze, ariko igitabo cya Yakobo kira cukumbuye. Igice cya mbere kivuga ko ugukura guturuka mu kwihanganira ibigeragezo; impamvu yo gusaba Imana ubwenge; aho ibigeragezo bituruka, ibyo byose biri mu gice kimwe gusa! Igice cya gatatu cyiratunganye kirimo impuguro z’uko dukwiye kuvuga (Yakobo yakoresheje ijambo ururimi) igice cya kane harimo byinshi bijyanye nurugamba rwo mu mwuka.
Incamake y’Igitabo cya Yakobo.
I. Guhagarara ushize amanga (Igice cya mbere)
II. Gukorana impuhwe (Igice cya kabiri)
III. Witondere iby’uvuga (Igice cya gatatu)
IV. Gucabugufi ukihana (igice cya kane)
V. Jya wita kubakene (Igice cya gatanu)


text:
Jya muri konti yawe (Email account) yo muri Google. Jya ahagana hasi, urebe ahanditse details. Mu ruhande rw'iburyo ahagana hasi niho usanga handitse details n'utunyuguti duto cyane.
Pageviews all the time
Ni gute wacunga umutekano wa email yawe/ Nkusi Yozefu
Jya muri konti yawe (Email account) yo muri Google. Jya ahagana hasi, urebe ahanditse details. Mu ruhande rw'iburyo ahagana hasi niho usanga handitse details n'utunyuguti duto cyane.
1 comment:
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
Young Grace arashinja uwamuteye inda “kwitarutsa inshingano”
Written by Arsene Muvunyi on 8th March 2020
Umuhanzikazi uririmba injyana ya Rap, Young Grace yashimiye umubyeyi we uri gukora inshingano zakabaye zikorwa n’umusore wamuteye inda ariko akaba yaramutereranye.
Ibi yabivuze abinyujije kuri konti ye ya Instagram ari kwifuriza umubyeyi we umunsi mwiza w’abagore.
Mu butumwa burimo amarangamutima menshi, Young Grace yavuze ku mbaraga z’abagore agaragaza ko bashora gukora inshingano zabo bakagerekaho n’iz’abandi, ataga urugero kuri nyina uri gukora ibyakabaye bikorwa n’uwamuteye inda ariko wamutereranye.
Ati “ Ubundi aba Mabagore turi abanyembaraga nyinshi cyane twifitemo ubushobozi bwakora inshingano zacu neza tukaba twanakora n’iz’abandi bananiwe…urugero natanga ni Mama wanjye yarambyaye,arandera arankuza, ntabwo byarangiriye aho rero n’ubu aracyakora kuko ubu noneho amfasha kurera umwana wanjye. Mama aho wabaye mu buzima bwanjye n’umwana wanjye byanyibagije burundu ukubura kwa papa w’umwana watarutse agahunga inshingano.”
Tariki 08 Werurwe 2019 ni bwo Young Grace yahishuye ko atwite inda ya Rwabuhihi Hubert uzwi nka Pique wari yaramaze no kumwambika impeta y’urukundo amusaba ko yazamubera umugore.
Mbere y’amezi make ngo Young Grace yibaruke uyu musore yahishuye ko bamaze gutandukana, icyabahuza ari umwana w’umukobwa biteguraga kubyara.
Young Grace yibarutse mu rukerera rwa tariki 24 Kanama 2019, hashize ukwezi kurenga Pique atarajya kureba umwana kuko yamuteruye bwa mbere mu ntangiriro z’Ukwakira uwo mwaka.


text:
UKURI-UBUTWARI-UGUSARANGANYA
- INTEGO-RUMURI Ikimangu cy’ ISHEMA, aho gitewe hose, kigomba kuhasiga INTEGO-RUMURI (Devises phares): UKURI-UBUTWARI-UGUSARANGANYA. Izi ntego zije gusubiza IBIBAZO bikomeye bibangamiye abenegihugu muri iki gihe.Kuki politiki y’ISHEMA igomba gushingira ku UKURI ? Ni uko Politiki zishingiye ku kinyoma, kwirengagiza no kugoreka amateka y’u Rwanda ari zo zakomeje kuryanisha Abanyarwanda. Ukuri kw’Amateka yacu nikujye ahagaragara : abahemutse bacyahwe, abakoze neza bashimwe. Abakuru b’Urwanda bo hambere kimwe n’Abalideri bose bagiriye iki gihugu akamaro nibavugwe neza, baririmbwe, bahabwe icyubahiro kibakwiye, babere urugero urubyiruko. Abicanyi n’abamennye amaraso y’Inzirakarengane nibagawe, bemere ubugwari bwobo , babusabire imbabazi, bace ukubiri no gushaka kwihesha agaciro mu byakagombye kubatera isoni.
- Kuki Ishyaka ISHEMA risaba Abanyagihugu kugira UBUTWARI ? Ni uko ITERABWOBA ryahinduye abenegihugu nk’indorerezi, igihugu kigasenyuka bituramiye, badatinyuka kuzamura ijwi ngo bamagane AKARENGANE bagirirwa. Nyamara Abenegihugu bifitemo ingufu zitambutse kure iz’ibifaru by’abanyagitugu. Baramutse babishatse, bagatsinda ubwoba, bakaba intwari, bavudukana umunyagitugu wese washaka kubasubiza mu buja , nko mu kanya ko guhumbya ijisho.People always defeated powerful armies’ .Kwibohoza ku ngoyi ya’Agatsiko ke birasaba ubutwari.
- Kuki ishyaka ISHEMA rishyize imbere UGUSARANGANYA? KWIKUBIRA ibyiza byose by’igihugu (ubutegetsi, umutungo, serivise za Leta…) niyo ndwara nyakuri yokamye abategetsi u Rwanda rufite ! Dore nko muri iki gihe (2012) igice kinini cy’umutungo w’igihugu kiri mu maboko y’Agatsiko gato kituriye i Kigali. Abo biberaho mu murengwe, mu gihe Abenegihugu bicwa n’inzara ihoraho. Ishyaka ISHEMA rifite ingamba zikomeye zo gukora ibishoboka byose kugira ngo umutungo w’igihugu uzasaranganywe neza kandi ugere kuri buri munyarwanda, binyuze mu mishinga inyuranye. Ubwo butabera buteye butyo (Justice sociale) niyo NTEGO nyamukuru y’ISHEMA, kuyimashaho bikazatuma Abenegihugu bose barushaho kugira Ishema ryo kwitwa Abanyarwanda.
B. IGITABO n’IKARAMU Bisobanura ko guhera ku munsi ishyaka ISHEMA ryahawe ubutegetsi na rubanda, politiki ya humirizankuyobore izaba icyuye igihe mu Rwanda. Abanyarwanda bazatozwa kwiga no kujijuka. Bazahabwa ijambo bajye bagaragaza icyo batekereza ku bibazo by’igihugu no ku bisubizo binogeye rubanda, batikanga kugirirwa nabi n’ubutegetsi . Nta mwenegihugu uzongera kuzira ibitekerezo bye, cyangwa ngo yitwe Inyangarwanda , Ikigarasha, Isazi,Umwanda…Abanyarwanda bazigishwa GUKUNDANA kuko bose ari Benekanyarwanda, ibibahuza bikaba biruta kure ibibatandukanya : basangiye igihugu, umuco, ururimi….bagomba no gusaranganya ibyiza byose by’igihugu.
C. AGASEKE GAKOZE MURI ZAHABU Gasobanura ko Ishyaka ISHEMA rihishiye Abanyarwanda ibanga rikomeye. Iryo banga ni uko Ishyaka ISHEMA rizabungabunga INYUNGU RUSANGE (Le bien commun), mu buziranenge buzira kidobya. Gusahura ibya rubanda bizagirwa icyaha gikomeye cyane kandi icyo cyaha kizahanishwa igihano ntangarugero. Gucunga ibya rubanda neza bizagirwa ishingiro rya Repubulika(Res-publica) ya Kane.


text:
Gicumbi: Mulindi: Abahinzi b’icyayi barishimira iterambere bamaze kugeraho
Yanditswe na NGABOYABAHIZI PROTAIS
Abahinzi b’icyayi bakorana n’uruganda rwa Mulindi mu karere ka Gicumbi, barishimira iterambere bamaze kugeraho babikesha kuba bareguriwe imirima y’icyayi.
Habimana Fidele, umwe mu bahinzi bakorana n’uru ruganda avuga ko yatangiye gukorana n’uruganda guhera mu 1973, ariko ngo nta byiza n’inyungu yigeze abona nk’uko byifashe muri iki gihe.
Yagize ati “Icyo gihe cya kera twarakoraga cyane ndetse baduhemba amafaranga cyane ku buryo no kubakamo inzu ntibyashobokaga, ariko ubu nkubwiye ko nubatse inzu nziza itari munsi ya miliyoni 13, kandi n’umuryango nta cyo ubura.
Ku kwezi ndahembwa amafaranga agera ku bihumbi 500, ubu umwana wange arangije kaminuza yigenga murihirira ava mu cyayi.”
Akomeza avuga ko ngo kugira ngo batere imbere byose babikesha imiyoborere myiza, aho umuhinzi w’icyayi na we yahawe ijambo ku gihingwa ke, ndetse akagira ijambo mu gushyiraho igiciro, ibi ngo ni bimwe mu byatumye abana benshi b’abahinzi b’icyayi baragiye mu mashuri ku bwinshi, mu gihe kera ngo bavagamo bakajya kugisoroma.
Nzamurambaho Esperance yagize ati “Uzi ko umwana w’umuhinzi w’icyayi yageraga mu mwaka wa 8 yaba atahawe umwanya cyangwa se ngo yemererwe kujya kwiga ayisumbuye yafataga igitebo n’agafuka akajya gusoroma icyayi, uzabaze ubu aba bagabo ubona bageze mu zabukuru ntibari bananiwe kwiga, ariko imiyoborere mibi yahezaga umwana w’umuhinzi inyuma kuko yamutsikamiraga imuha igiciro k’intica ntikize, yemwe n’uwagisoromaga nta cyo yakuragamo ngo kibe cyamuteza imbere.
Ubu rero byarahindutse umuhinzi w’icyayi yamenye ko no kugira konti muri banki ari iterambre, mbese ni byinshi twavuga kuri ubu ku bijyanye n’iki gihingwa ngengabukungu”.
Minisitiri w’ubuhinzi n’ubworozi Dr Mukeshimana Geraldine, ubwo yari yasuye aba bahinzi, yabasabye gukomeza kunoza ibyo bakora kugira ngo umushoramari bakorana ndetse n’igihugu bakomeze kubagezaho ibyiza.
Yagize ati “Urebye mu myaka yashize ntitwigeze kugira umusaruro mwiza w’icyayi nk’uko bimeze ubu, bivuze ngo abahinzi ni mwe mufite uruhare rukomeye kugira ngo bigerweho, ndasaba ko mwakomeza gushyira umwete mu guhinga icyayi mwongera umusaruro ku bwinshi no mu bwiza, kandi koko kikababera intandaro yo kuba abakire, kandi igihugu cyacu gishyigikiye ko umuhinzi uwari wese atezwa imbere n’umusaruro we.
Ikindi kandi mu gihe mwitegura kwegurirwa uruganda mu myaka 3 iri mbere, ni byiza ko ibyo mwigishwa by’ubuhinzi bw’icyayi no kugitunganya bibabera ishuri rikomeye kandi ntibizapfe ubusa, kuko benshi mu maze kwiga ubuhinzi bw’icyayi kuva batera ingemwe kugera mu murima”.
Kuri ubu uru ruganda rwa Mulindi rwaravuguruwe ku buryo rwongewemo imashini nshya zitunganya umusaruro, ndetse hongerwa n’ubuso gihingwaho, nko mu misozi n’ahandi.
Umuhinzi w’icyayi mbere yahabwaga amafaranga 112 ku kilo, ariko kuri ubu ageze ku mafaranga 211 ku kilo.


text:
Kayonza: Imiryango 32 yatujwe mu mudugudu wa miliyoni 512
Yanditswe na HAKIZIMANA YUSSUF
Imiryango 32 irimo 20 y’ingabo zavuye ku rugerero n’indi y’abatishoboye, yatujwe mu mudugudu w’ikitegererezo mu kagari ka Kageyo, mu murenge wa Mwiri mu karere ka Kayonza, umudugudu wuzuye utwaye amafaranga y’u Rwanda miliyoni 512.
Inzu batujwemo ni 8 zubatse mu buryo bukomatanyije inzu 4 muri 1 (4 in 1), zikaba zarubatswe ku bufatanye n’Akarere ka Kayonza, Ingabo z’u Rwanda na Komisiyo y’igihugu ishinzwe gusubiza mu buzima busanzwe ingabo zavuye ku rugerero.
Umuyobozi wa Komisiyo y’igihugu ishinzwe gusubiza mu buzima busanzwe ingabo zavuye ku rugerero, Mukantabana Seraphine, yashimye Akarere ka Kayonza n’ingabo z’igihugu bafatanyije muri iki gikorwa cyo gutuza aba baturage. Yagize ati “Iki gikorwa twagikoze bidaturutse mu mbaraga zacu gusa, ahubwo harimo umusanzu ukomeye w’ingabo zacu ziri mu butumwa bw’amahoro muri Darfur.
Nagira ngo nshimire izi ngabo ziri mu butumwa bw’amahoro kuko bagize uwo mutima wo kuzirikana bagenzi babo bavuye ku rugerero, bakavuga bati kuko tubonye iki kiraka twigomwe dukeya mu two twabonye dufashe bagenzi bacu.”
Yakomeje agira ati “Icyo dusaba mwebwe abagenerwabikorwa, ni uko izi nzu muzifata neza, mumenye ko ubu muri abakire kuko izi nzu murimo ni iz’abakire, ni yo mpamvu twifuza ko mukora cyane mukava mu kiciro cyo gufashwa, ikindi mugomba kumenya ni uko izi nzu zidakodeshwa, ntizigurishwa nta n’ubwo zigwatirizwa n’uzayifata nabi nta bwo izamwandikwaho.”
Kayitesi Alen, umwe mu baturage batujwe muri uyu mudugudu, yavuze ko biteguye gukorana imbaraga bakiteza imbere, kuko ikibazo gikomeye cyo kutagira aho baba bari bafite gikemutse.
Yagize ati “Ndashima Nyakubahwa Perezida wa Repubulika we waduhaye izi nzu nziza, ubu natwe twiteguye kuzibamo neza tukazifata neza, batwemereye ko bazaduha n’imirima ubu ngiye guhinga ku buryo nange niteza imbere nkaba umukire.”
Umugaba Mukuru w’Ingabo zirwanira ku butaka Lieutenant General Musemakweli Jacques, na we witabiriye umuhango wo gutaha ku mugaragaro uyu mudugudu w’ikitegererezo, yagize ati “Abagenerwabikorwa muri aha, mwe mwahawe izi nzu, icyo tubasaba ni uko mufata neza uyu mutungo, ikindi cya kabiri mufatanye n’inzego z’umutekano kubungabunga umutekano, kuko aho amajyambere yaje haboneka ibyaha byinshi. Turabasaba kuzajya mukorana neza n’inzego z’ubuyobozi n’iz’umutekano.”
Uyu mudugudu watashywe ku mugaragaro uje usanga undi mudugudu w’ikitegererezo wubatswe mu murenge wa Mukarange muri aka karere, ugizwe n’inzu 8, irerero, ivuriro ry’ingoboka (Poste de santé), hakaba hateganyijwe kubakwa igikumba k’inka, ndetse bagahabwa n’imirima yo kuzahingamo.


text:
Kubira ibyuya bikabije ni indwara izwi mu cyongereza nka hyperhidrosis.
Iyi ndwara igaragazwa no kugira ibyuya mu buryo budasanzwe kandi byinshi, ni indwara ishobora kuza mu buto cg uri ingimbi.
Ibice bikunda kwibasirwa cyane ni mu kiganza hagati, mu bworo bw’ikirenge, mu kwaha ndetse no mu ihiniro (nko ku mavi cg inkokora).
Kubira ibyuya bikabije biterwa n’iki?
Kubira ibyuya bikabije bishobora kuba indwara yizanye, iturutse ku bundi burwayi waba ufite, ikibazo mu mikorere y’umubiri cg se ikoreshwa ry’imiti.
Bigaragara mu bwoko 3:
- Kubira ibyuya bikabije bitewe n’ibyiyumviro (nk’ubwoba, stress, kubona umuntu ukunda cg se guhagaraga imbere y’abantu, nibindi.) ibi akenshi bikunze kuza mu biganza, mu ihiniro no ku gahanga.
- Kubira ibyuya bikabije mu bice bimwe; ni ukwangirika gukurikirwa no kugaragara ku bwinshi ku dutsi duto tw’ubwonko dushinzwe kugena ubushyuhe umubiri ugomba kuba uriho muri ako gace runaka
- Kubira ibyuya ahantu hose icyarimwe; ibi akenshi biterwa n’imikorere mibi y’ingingo zishinzwe kugena ubushyuhe mu mubiri, cg se bishobora guterwa n’indi ndwara ushobora kuba ufite
Nubwo iyi ndwara itica, ariko ibangamira uyifite.
Ni izihe ndwara zitera kubira ibyuya bikabije?
Nubwo kuri bamwe byizana ariko hari indwara zishobora gutera iki kibazo, zimwe muri zo twavuga:
- Indwara z’udutsi duto tw’ubwonko ndetse n’indwara ya neoplastic (uku ni ukwiyongera gukabije k’uturemangingo ahantu runaka aribyo kenshi bibyara kanseri)
- Ubushyuhe bw’umubiri kuba buri hasi cyane (iyi ni indwara idakunze kuboneka cyane ituruka mu duce tw’ubwonko dushinzwe ubushyuhe mu mubiri tuba tudakora neza rimwe na rimwe)
- Indwara zitera imihandagurikire mu mikorere y’umubiri. Aha twavuga;
- Diyabete cg indwara y’igisukari
- Menopause
- Pheochromocytoma (soma; fewokoromositoma, iyi ni indwara idakunze kuboneka nayo yibasira imvubura ziba ku mpyiko, zishinzwe gutanga amategeko ku mubiri; adrenal glands)
- Kwangirika kw’imitsi y’ubwonko y’igice cyegereye uruhu (peripheral nerve)
- Kugira isukari nke
- Goutte
- Indwara zica intege umubiri
- Indwara y’igituntu (umurwayi wayo abira ibyuya bikabije cyane cyane nijoro)
- Kwiyongera gukabije kwa zimwe mu ngingo (bishobora kuba impyiko, cg se ingingo zikora amatembabuzi), indwara yibasira imihindagukire y’uruhu, n’ibindi.
- Imiti: gukoresha imiti imwe n’imwe bishobora gutera ikibazo uduce dushinzwe kugena ubushyuhe bukwiye mu mubiri bikaba byatera kubira ibyuya cyane. Imwe muyo twavuga;
- Propranolol (uyu ni umuti uhabwa abantu bafite ikibazo cy’uburwayi bw’umutima)
- Pilocarpine (uyu ni umuti w’uburwayi bw’ amaso azamo amazi menshi, indwara izwi nka glaucoma (soma; gulukoma)
- Imiti ibuza ifatwa rya serotonine (iyi akenshi bayiha abantu bihebye), kimwe na cocaine iba muri iki gice.
- Imiti irwanya depression
- Efavirenz (uyu ni umuti baha abantu bafite ubwandu bwa sida cg izindi virusi ugatera kubira ibyuya bikabije mu ijoro, gusa iyo bibayeho bagabanya igipimo ufata, ikibazo kikagenda)
Ubwo tumaze kurebera hamwe impamvu zibitera. Nubwo atari zose twavuze, ku bindi bibazo wabaza muganga wawe cg ukatwandikira.
SRC: umutihealth


text:
Kuri uyu wa Gatanu tariki ya 02 Mata 2021, ishingiye ku myanzuro y’Inama y’Abaminisitiri yateranye ku wa 15 Werurwe 2021, Minisiteri y’ubutegetsi bw’igihugu yashyizeho amabwiriza mashya agenga insengero.
Nkuko biri mu itangazo iyi Minisiteri yashyize ahagaragara, Abakirisitu ntibagomba kurenga 30% by’ubushobozi bw’urusengero rwabo rushobora kwakira, kandi abatanga amaturo basabwe kujya babikora hifashishijwe ikoranabuhanga(Momo Pay, Banktransfer) cyangwa se ababara amaturo bakambara uturindantoki(Gloves).
Muri iritangazo kandi hari ingingo igaragaza buri amatorero n’umunsi yemerewe gusengaho, gusa hakaba umunsi umwe w’Amateraniro buri dini cyangwa itorero ryemerewe mu minsi y’imibyizi, ariko nawo ukazabanza kumenyeshwa ubuyobozi bw’umurenge urusengero ruherereyemo.
Buri rusengero rwemerewe gukora kandi rurasabwa kuba rufite akuma gapima umuriro, Abakorerabushake ndetse n’ubukarabiro. Urusengero kandi rurasabwa kumanika imibare ntarengwa y’abemerewe gusenga, abaza yuzuye bagasubizwayo.
Hagati y’amateraniro n’andi, hasabwa kunyuramo amasaha abiri kugirango habanze hasukurwe.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .


text:
Lyanna ni mwiza, kandi akunze kugira ubwenge, kuba umugwaneza, indahemuka kandi yita ku bintu. Ni umukobwa utinya Imana kandi akayikunda.
Ashobora kuba umunyamahane kandi akayobora. Akunze kugira amaso meza, arakunda ndetse akagira ubuntu, gusa ntashobora kwemera umukoresha mu bintu runaka kubw’inyungu ze bwite, kuko ari umunyabwenge.
Lyanna akunze kurangwa no kwigirira icyizere ndetse akihesha agaciro. Aba umugore mwiza ufite ikinyabupfura, akunda Imana n’umuryango we, akaba umuntu w’ingenzi kuri se na nyina.
Akunda ukuri kandi akaba umuntu wo kwizerwa. Ni umunyampuhwe kandi agendera kuri gahunda. Hamwe n’ impano ye y’ubumenyi mu itumanaho, aba icyitegererezo.
Ni umukobwa ugira urugwiro, akunda gutera urwenya kandi agasangira n’abandi ibijyanye n’imyemerere ye.


text:
Icyo kigo giherereye mu Kagari ka Kaganza mu Murenge wa Tare’ kirimo imiti, imbuto n’ibikoresho byifashishwa mu buhinzi n’ubworozi. Kopabinya yabyegereje abahinzi n’aborozi mu rwego rwo guteza imbere ubuhinzi n’ubworozi muri Nyamagabe, nk’uko bivugwa na Donatille Mukakomeza uyiyobora.
Agira ati “Tuhatangira serivisi z’ubuhinzi n’ubworozi n’iz’amahugurwa n’ubujyanama. Turateganya no kuzajya tuhatangira serivisi zo gupima ubutaka ndetse n’izo gutera intaga amatungo.”
Avuga kandi ko batekereje gushyiraho ikigo nk’icyo kuko babonaga imiti n’ibikoresho byo mu buhinzi n’ubworozi bibageraho bitinze, kandi ku giciro cyo hejuru. Iki kigo bashyizeho gikorana n’ababirangura hanze bigatuma bibageraho bidahenze.
Ati “Bigera ku mucuruzi w’inyongeramusaruro nk’umunyamuryango, na we agahita abiha umuhinzi ku giciro gitoya. Ari umucuruzi abibona ku giciro cyo hasi, n’umuhinzi bikaba uko. Ni inyungu ku mucuruzi, ku muhinzi no ku karere.”
Mukakomeza anavuga ko biyemeje gufasha abatuye hafi y’iyi nyubako gutera imbere, bakaba intangarugero n’icyitegererezo. Ni muri urwo rwego babahugura ku guhinga kijyambere, kutararana n’amatungo, kugira isuku no kujyana abana ku mashuri.
Umuyobozi w’Akarere ka Nyamagabe, Bonaventure Uwamahoro, ashima abahinzi biyemeje kwegeranya imbaraga bakagera ku gikorwa nk’icyo, n’ubwo babigezeho ku bufatanye n’umushinga Hinga Weze. Kopabinya yegeranyije miliyoni 61 na ho Hinga weze ibaha miliyoni 70.
Anavuga ko n’akarere kagiye kwiyunga ku bikorwa byabo, hakaba n’iguriro ry’umusaruro uboneka cyane i Nyamagabe.
Agira ati “Turatekereza cyane cyane umusaruro w’ibirayi, ingano, ubuki, amagi n’inyama z’ingurube, kuko umusaruro wabyo ugenda wiyongera mu karere kacu.”
Abahinzi bamenye iby’icyo kigo cyatashwe ku ya 24 Nzeri 2021 ndetse batangiye no kukigana, bakavuga ko cyatangiye kubafasha.
Uwitwa Damien Ngendahayo ati “Twabaga dutegereje nk’umucuruzi uzajya kurangura imbuto cyangwa se umurama w’imbuto i Kigali, wajya kureba ugasanga ntazo yazanye. Ukabona nka karoti cyangwa amashu twabibuze.”
Kopabinya irateganya kuzashyiraho n’uruganda rw’ibiryo by’amatungo, uturima-shuri two gutuburiramo ubwatsi bw’amatungo ndetse n’ibiraro-shuri.


text:
Mu Kagari ka Shyanda, mu Murenge wa Save mu Karere ka Gisagara hatashywe amazu yubakiwe abatishoboye 18, abayahawe basabwa kuzayafata neza.
Abaturage bubakiwe aya mazu bavuze ko bibashimishije kandi ko bashimira leta y’umwe bw’abanyarwanda ibitaho.
umwe yagize ati:" mu by’ukuri si nagiraga aho kuba pe! ariko ubwo mbonye inzu, njyewe n’abana banjye tugiye kugira ubuzima bwiza. ntawe uzongera kurwara umusonga bitewe n’imbeho yararaga itwica.
kimwe na bagenzi be, icyo bahurizaho ni ugushimira ubuyobozi bw’akarere ka Gisagara, umurenge na leta y’ubumwe bw’abanyarwanda ibubakiye aya mazu.
Umunyamabanga nshingwabikorwa w’umurenge wa Save Kimonyo Innocent yavuze ko bazakomeza kwita ku batishoboye babafasha kuba heza.
Ati:" icyo abayobozi tubereyeho ni gufasha abaturage bacu kubaho neza. Ibi bikorwa mubonye uyu munsi bizakomeza ku buryo buri munyarwanda agira ubuzima bwiza kuko ariyo ntumbero y’igihugu cyacu."
Umuyobozi w’akarere ka Gisagara Rutaburingoga Jerome yavuze ko bishimishije kuba aba baturage babonye aho gutura heza, ariko abasaba kuzafata neza aya mazu bayagirira isuku.
yagize ati:" aya mazu mwubakiwe muzayafate neza, muyagirire isuku muyarinde kwangirika. leta y’u Rwanda n’akarere ka Gisagara turabifuriza kuba heza, ariko ntabwo mwahora mufashwa kuko hari n’abandi baba bakeneye gufahwa ariyo mpamvu masaha kuyafata neza."
iyi miryango yahawe amazu, yanahawe n’inka muri gahunda ya Girinka Munyarwanda zizabafasha kubona amata, n’ifumbire.
Abaturage bo muri ka kagali ka Shyanda banishyize hamwe kandi, baremera bagenzi babo batishoboye amabati 60 yo gusakara ubwiherero kubari bafite ubudasakaye.
Mu Murenge we Save wose hakaba hatashye amazu 41 yubakiwe abatishoboye yuzuye atwaye amafaranga y’u Rwanda asaga miliyoni 13. Mugihe mu karere kose izatashywe ari inzu zisaga 270.
Emmanuel Rukundo RDN/ Gisagara


text:
Tariki ya 18-19 Ugushyingo 2017 kuri ADEPR Kicukiro umudugudu wa Nyakabanda, hateganijwe igiterane kidasanzwe cy’iminsi ibiri cy’ububyutse,kiri gutegurwa na Korali Sion ibarizwa kuri uyu mudugudu.
Aganira ana Agakiza.org, Bwana Harerimana Aimable umuyobozi wa korari Sion yatangaje ko iki giterane kije mu rwego rwo gushima Imana imirimo n’ibitangaza yakoze. Yakanguriye abantu kuza gufatanya nabo kuzamura amashimwe ku Mana.
Tumubajije ibijyanye n’imyiteguro, Bwana Harerimana yavuzeko Korari Sion imaze igihe kinini itegura iki giterane ku bufatanye n’umudugudu wa Nyakabanda, kubw’ibyo rero, ngo ntagushidikanya guhari ku migendejere myiza y’iki giterane.
Korari Sion yatangiye umurimo w’Imana mu mwaka wa 1997,yari korari y’urubyiruko, yitwaga Korari ABARINZI. Ni korari yaje kwaguka mu buryo butangaje aho ubu igeze ku mubare w’abaririmbyi 93 bari mu byiciro byose, abubatse ndetse n’ingaragu.
Iyi korari yateye imbere no mu buryo bw’imiririmbire ugereranije na mbere igitangira.
Korari Sion ifite indirimbo nyinshi zifasha imitima yabenshi, haba kubayibona iririmba ndetse n’abakurikirana ibihangano byayo mu buryo butandukanye. Yamenyekanye cyane mu ndirimbo nka "TUGUFITIYE ICYIZERE YESU; IBYO IMANA YAKOZE n’izindi.
Nk’uko bitangazwa n’ubuyobozi bwa korari Sion, ndetse no ku matangazo y’iki giterane yashyizwe ahantu hatandukanye, insanganyamatsiko iyacyo iboneka muri Zaburi 20:8b,: “Ariko twebwe tuzavuga izina ry’Uwiteka Imana yacu”
Iki giterane cyatumiwemo abakozi b’Imana batandukanye baba abaririmbyi n’abigisha b’ijambo ry’Imana. Hazaba hari Korari Muhima yamenyekanye cyane mu ndirimbo ivuga ngo “Nta mukiranutsi upfa”, Korari Galeedi inzwi cyane mu ndirimbo “Nzabana nawe”. Hazaba hari kandi umuhanzi Faustin Murwanashyaka wakunzwe cyane mu ndirimbo nka "Uri Uwera; Agaciro;..."
Ku munsi wo kuwa gatandatu hazigisha Ev. Mafubo Esther, naho ku Cyumweru higishe Ev. Sinzabikangwa Jean Pierre.
Kuwa Gatandatu kikazatangira saa 14H00, naho ku cyumweru ni uguhera saa tatu za mu gitondo gukomeza.
Abanyeshuri babarizwa mu itsinda ry’abaporotesitanti biga mu ishuri ryisumbuye rya Gishoma(E.s Gishoma), bateguye igiterane cy’ivugabutumwa kizaba tariki ya 01-Nyakanga-2018. Muri iki giterane hazanashyirwa ahagara umuzingo w’indirimbo z’amashusho, ku kibuga cy’umupira w’amaguru cya gishoma.
Iki giterane kizitabirwa n’amakorari atandukanye: Silowamu izaturuka muri ADEPR Tyazo akarere ka nyamasheke,chorale Alpha ya ADEPR Rwimbogo, chorale El bethel ya ADEPR Bethel paroisse Gashonga akarere ka rusizi. Hari gahunda ya garuka ushime, izaba ku nshuro ya Gatanu kubahoze ari abanyeshuri ndetse n’abakiga mu ishuri ryisumbuye rya Gishoma. Hazabatizwa abanyeshuri cumi na batanu. Choral Abanyamugisha y’abanyeshuri izamurikira umuzingo(album) wayo w’amajwi n’amashusho witwa “Ukuboko k’Uwiteka.”
Iki giterane gifite intego dusanga muri Yesaya 41:10 “Ntutinye kuko ndi kumwe nawe, ntukihebe kuko ndi Imana yawe. Nzajya ngukomeza, ni koko nzajya ngutabara kandi nzajya nkuramiza ukuboko kw’iburyo, ari ko gukiranuka kwanjye.”
Pastor Bagabo ni we muvugabutumwa kuri uwo munsi
Chorale Silowamu izaturuka muri ADEPR Tyazo
Choral Abanyamugisha y’abanyeshuri izamurikira album y’amajwi n’amashusho yitwa “Ukuboko k’Uwiteka.”
Abafilipi 4:17
"Nyamara burya si impano nshaka, ahubwo nshaka ko imbuto zongerwa kuri mwe."
Inkingi choir ikorera umurimo w’Imana mu muryango w’abanyeshuri b’aba pentecote(ADEPR), babarizwa muri Kaminuza ya IPRC KIGALI, ho mu itorero ry’akarere rya Kicukiro, paruwasi ya Gatenga, yabateguriye igitaramo REMBO LIVE CONCERT.
Inkingi Choir ni korali ibamo abaririmbyi b’aba pentecote(ADEPR), biga muri kaminuza ya IPRC KIGALI, ndetse n’abaharangirije, iyi korari yatangiye umurimo w’Imana mu mwaka wa 2010, ubwo hari hashize imyaka ibiri, iyi kaminuza itangiye gutanga ubumenyi, itangira yaririmo abaririmbyi barindwi(7), kuri ubu ikaba irimo abanyeshuri mirongo irindwi(70), bari ku ntebe y’ishuri ndetse n’abandi ijana(100), barangije amasomo ariko bakomeza kuba abanyamuryango biyi korari.
Muri iki gitaramo, korari inkingi iteganya kuzashyira ku mugaragaro umuzingo wabo w’amajwi n’amasusho witwa YESU AGIYE KUZA, iteganya kandi kuzataramira abazitabira iki gitaramo mu ndirimbo ziramya, zinahimbaza Imana kandi zikoranye ubuhanga , harimo n’iya kunzwe cyane, REMBO, ari nayo yitiriwe iki gitaramo.
Korari JEHOVAH- JIREH ULK izaba ihari ndetse n’umuramyi NSHUTI BOSCO , azahabwa umwanya uhagije wo kuririmba no gufatanya n’abazitabira iki gitaramo mu kuramya no guhimbaza Imana binyujijwe mu ndirimbo.
Muri iki gitaramo hazabaho umwanya wo kumva ijambo ry’Imana hamwe n’umushumba wuzuye umwuka w’Imana kandi ukunzwe cyane Rev. Past MASUMBUKO Joshua, aho azifashisha icyandikwa dusanga muri YOHANA 10:9
Umuyobozi wa korali Inkingi, DUSINGIZIMANA Jean de la Paix, yadutangarije ko imyiteguro y’igitaramo igeze aheza, aho bari kwitegura bakora imyitozongororamajwi , basenga ndetse banakora ibikorwa bitandukanye, kugira ngo iki gitaramo kizagende neza.
Iki gitaramo kizaba kuri iki cyumweru, tariki ya 28 Mata 2019, kikaba kizabera muri nzu mberabyombi iri muri IPRC KICUKIRO, Isaha yo gutangira ni Saa mumani z’amanywa( Saa 2hoo’) naho gusoza ni Saa moya z’ijoro(19hoo’).
Muhawe ikaze mwese muri iki gitaramo, kwinjira ni ubuntu.
Ni kuri iki cyumweru, cyo kuwa 26 Gicurasi 2019, Korari Gilgal yongeye kudutegurira igiterane, bagira bati: ‘’NIWE SOKO LIVE CONCERT’’.
Korari Gilgal ikorera umurimo w’Imana mu muryango w’abanyeshuri b’aba pentecote(ADEPR), babarizwa muri Kaminuza y’u Rwanda, ishami rya Nyarugenge( CST: College of Science and Technology), rizwi cyane ku izina rya KIST, ho mu itorero rya ADEPR, paruwasi ya Nyarugenge.
Gilgal ni korari ibamo abaririmbyi b’aba pentecote(ADEPR), biga muri kaminuza y’u Rwanda ishami rya Nyarugenge, ndetse n’abaharangirije, iyi korari imaze imyaka cumi n’itanu(15)ikora umurimo w’Imana, kuko yatangiye mu mwaka wa 2005, ubwo CEP yo mu bigo byahoze byitwa KIST na KHI yatangiraga, iyi korali nayo nibwo yatangiye, itangizwa n’abaririmbyi batandatu(6), aho kuri ubu imaze kugira abaririmbyi basaga 110, Bari ku ntebe y’ishuri, ndetse n’abandi barenga 350,Bashoje amashuri, ariko nyuma yo gusoza amashuri bakomeza kuba abanyamuryango ba korali Guilgal.
Muri iki gitaramo cy’ivugabutumwa, Korali Gilgal yabateguriye, hazabaho umwanya uhagije wo gutaramira Imana mu ndirimbo, hamwe n’amakorali atandukanye, harimo Korari Gilgal, Korali Nazir ikorera umurimo w’Imana muri iyi CEP ya Nyarugenge, ndetse tuzaba turi kumwe na Korari Amahoro guturuka muri Paroise ya Remera, n’itsinda ryo kuramya no guhimbaza (Elim Worshipteam), rikorera umurimo w’Imana muri iyi CEP ya Nyarugenge naryo rizaba rihari.
Muri iki gitaramo kandi hazabaho umwanya wo kumva ijambo ry’Imana hamwe n’umukozi w’Imana, PST ZIGIRINSHUTI Michel aho azifashisha icyanditswe dusanga muri YOHANA 4.13-14.
Nkuko twabitangarijwe n’ umuyobozi wa korali Gilgal , HASHIMWIMANA Esron, yadutangarije ko imyiteguro y’igitaramo igeze aheza, aho bari kwitegura bakora imyitozo ngororamajwi , basenga ndetse banakora ibikorwa bitandukanye, kugira ngo iki gitaramo kizagende neza.
Iki gitaramo kizaba kuri iki cyumweru, tariki ya 26 Gicurasi 2019, kikazabera mu rusengero rwa ADEPR Nyarugenge, Isaha yo gutangira ni Saa mumani z’amanywa( Saa 14hoo’), hano gusoza ni Saa moya z’ijoro(19hoo’).
Muhawe ikaze mwese muri iki gitaramo, kwinjira ni ubuntu.
[email protected]
Umuryango w’abanyeshuri b’abapentekote, ukorera umurimo w’Imana muri kaminuza yigengaya Kigali( CEP ULK), wateguye igitaramo cy’ivugabutumwa, gusengera abayobozi bashya, kwakira abanyamuryango bashya ndetse no gushimira komite icyuye igihe.
Igiteramo kizaba kuwa 02 Kamena 2019, kikazabera muri stade ya ULK, Guhera saa 08hoo’kugeza Saa18hoo’, mu gitondo hateganijwe umuhango wo gusengera abayobozi baCEP(Investiture) no kwakira abanyamuryango bashya, naho guhera nyuma ya Saa sita,hateganijwe igitaramo cy’ivugabumwa.
Muri iki gitaramo, hazabaho umwanya wo kumva ijambo ry’Imana hamwe na Rev. KARANGWAJohn,aho azifashisha ijambo ry’Imana dusanga muri MATAYO 9: 37-38( Maze abwiraabigishwa be ati ”ibisarurwa ni byinshi, ariko abasaruzi ni bake,…).
Amakorari atandukanye azaririmba muri iki gitaramo, ariyo : Korali Jehovah- Jireh Poste CepienULK, Korali Jehovah Jireh Cepien ULK(Ibamo abanyamuryango bakibarizwa muri kaminuza yaULk, Korari Turanezerewe CEP day, The light worshipteam ikorera umurimo w’Imana muri CEP ULK.
Iki gitaramo, kizitabirwa n’abashyitsi batandukanye barimo Abayobozi bakuru b’itorero
ry’ADEPR mu Rwanda, abayobozi bo mu nzego za Leta, abayobozi bama CEP
atandukanye,abanyeshuri barangirije muri CEP ULK, n’abanyeshuri basengera muri CEP bose,nawe uhawe ikaze,kwinjira bizaba ari ubuntu.
[email protected],org
Korari Naioth yamenyekanye cyane mu ndirimbo zitandukanye zirimo iyitwa, Tuza(Uzajye utuza), Nyigisha kubara, Igihe, hari uburuhukiro n’izindi nyinshi, kuko kuri ubu imaze gukora Imizingo igera kuri ibiri y’indirimbo z’amajwi, umwe muri izo ukaba unafite amashusho .
Korari Naioth ni korari ibarizwa mu itorero rya Pentekote mu Rwanda, ho mu itorero ry’Akarere rya Kicukiro, Paruwasi ya Rwampala, umudugudu wa Sgeem, iyi korari yatangiye umurimo w’Imana, ahagana mu mwaka wa 2003, itangizwa n’abanyeshuri basengeraga kuri uyu mudugugu wa Sgeem, birumvikana ko bakoraga mu gihe bari mu kirukuko, bitwaga korari y’abanyeshuri.
Mu mwaka wa 2008 nibwo iyi korari yahawe izina, kuri ubu Korari Naioth ni korari imeze neza cyane, kuri ubu ikaba ifite abaririmbyi bagera ku 110.
Kuri iyi nshuro, iyi korari ikaba yateguriye igitaramo cy’ivugabutumwa, abakunzi bayo ndetse n’abandi bakunda ibitaramo by’ivugabutumwa, iki gitaramo, gifite intego dusanga mu gitabo cy’Ibyakozwe n’Intumwa 3:19(Nuko mwihane, muhindukire, ibyaha byanyu bihanagurwe ngo iminsi yo guhemburwa ibone uko iza ituruka ku Mwami Mana).
Kuri ubu korari Naioth igeze kure imyiteguro y’iki gitaramo, cyiswe REVIVAL CONCERT, kizaba ku cyumweru, cyo kuwa23 Kamena.2019, kikazabera mu rusengero rwa ADEPR Sgeem, i Gikondo, isaha yo gutangira ni saa saba(13hoo’), naho iyo gusoza ni saa moya z’ijoro(Saa19hoo’).
Iki gitaramo Korari Naioth yatumiyemo, umuramyi Bosco Nshuti, ndetse n’umuvugabutumwa ukunzwe cyane Ev.Edissa, Rev.Pasteur Richard niwe uzayobora iki gitaramo, ndetse na Benaiah W.T yo kuri uyu mudugudu, nayo izaba yabukereye, mu gutaramira Imana.
Korari Naioth ifite umunezero mwinshi wo guha ikaze, umuntu wese, kuko biringiye ko uzahaboneka azahabwa umugisha n’Imana bityo ibihe byiza by’ububyutse bikaza mu mitima ya benshi biturutse ku Mwami Mana.
[email protected]
Korari Elayo yo muri Paruwasi ya Sumba, ho mu itorero ry’Akarere rya Nyamagabe, ni korari imaze imyaka mirongo itatu n’itatu(33), itangiye umurimo w’ivugabutumwa, ikaba imaze gukora indirimbo zisaga mirongo ine(40), zimwe muri izo, zikaba zarakorewe muri studio yabo.
Iyi korari Elayo, kuri iki cyumweru cyo kuwa 14.Nyakanga.2019, yagize urugendo rw’ivugabutumwa mu itorero ry’Akarere rya Muhanga, Paruwasi ya Nyabisindu, Umudugudu wa Nyabisindu, mu giterane cyateguwe na Korari La Charite, intego y’iki giterane, yari ukwamamaza ubutumwa bwiza bwa Yesu kristo, bukiza ibyaha, umubiri n’ubugingo ndetse bukanaruhura imitima irushye, ariko kandi hari hagamijwe guhindurira benshi ku gukiranuka.
Rev.UWIZEYIMANA Onesphore
Rev. UWIZEYIMANA Onesphore, umushumba wa Paruwasi ya Sumba,niwe wari umwigisha w’ijambo ry’Imana, aho yifashishije ijambo ry’Imana, dusanga muri Yohana1.12, naho mu gitaramo umwigisha yari Ev. UWIZEYE Innocent, aho yabaganirije ku ijambo ry’Imana dusanga muri Yeremiya 6:16, ndetse no mu Kubara 9:18, aho yakomeje agaruka ku ntego igira iti: ’’Kuyoborwa n’Imana inzira nziza’’.
Ev.Innocent UWIZEYIMANA
Muri iki giterane, Korari Elayo yishimiwe mu ndirimbo yagiye iririmba, kuko zagiye zikundwa cyane ndetse zihembura imitima ya benshi, si ibyo gusa kuko muri iki gitaramo hakorewemo imirimo ikomeye y’Imana, abantu benshi bakiriye Yesu nk’umwami n’umucunguzi w’ubugingo bwabo, abari basanzwe baramwakiriye nabo, basubizwamo imbaraga, kimwe mu bintu byanejeje korari Elayo, ni ukubona abantu batari bake baturutse mu makorari y’inshuti zabo baje kubashyigikira, harimo abari baturutse muri korari Itabaza ADEPR Gahogo, Korari Blessing yo muri ADEPR Musambira, ndetse n’abandi bakunzi babo batandukanye, zaturutse hirya no hino mu mujyi wa Kigali ndetse n’Iburasirazuba, nkuko twabitangarijwe n’umuyobozi wa Korari Elayo DUSENGE Hyacinthe.
Korari Elayo ni imwe mu ma korari akomeye kandi akunzwe mu Karere ka Nyamagabe, muri iyi minsi ikaba yarakoze indirimbo zakoze ku mitima ya benshi, zimwe murizo izikorera muri studio yayo, harimo niyi yakunzwe kandi igakurikirwa kuri youtube kuruta izindi ariyo yitwa ’’IRADUHETSE’’
Kanda hano ubashe kuyikurikira: https://youtu.be/nNzIy6C5FLo
ANDI MAFOTO
President wa Korari La Charite ari kuvuga ku bumwe n’urukundo na Korari Elayo, uwo bahagararanye(Ibumoso), DUSENGE Hyacinthe, akaba ariwe President wa Korari Elayo
Uwahoze ari Vice Presidente wa Korari Elayo, Madame UZARAMBA Immaculee yanejejwe no kongera kubona iyi Korari yayoboye igihe kitari gito.
Korari La Charite, yahaye impano nziza Korari Elayo.


text:
Bayobozi b’amadini, ese muri mwe habuzemo Mikaya?
Campagne “Amahoriwacu2017” turagira ngo tugire icyo twibariza abayobozi b’amadini na Kanoni Antoine Rutayisire. Muri mwe habuzemo Mikaya? Abakirisitu barahita basobanukirwa Mikaya uwo ariwe ariko kuko twifuza ko n’abatari abakirisitu kandi akaba ari abayobozi b’amadini ni byiza ko nabo tubasobanurira muri make ibya Mikaya.
Mu gihe abandi bahanuzi bose bagera kuri magana ane bari bahanuriye abami Ahabu na Yehoshafati ko Nyiribiremwa yabemereye gutera i Ramoti-galeadi hari mu maboko y’umwami w’i Siriya, umuhanuzi Mikaya wenyine niwe wabwije ukuri aba bami bombi n’ubwo umwami Ahabu yari yaramufashe ko atamuhanurira ibyiza. Ahabu yifuzaga ko bamuhanurira ibihwanye n’ibyo yifuza.
Ikibazo rero ku bayobozi b’amadini na Kanoni Rutayisire ni iki: Abanyarwanda ko tubatezeho ko mutubwira icyo Nyiribiremwa adushakaho cyane cyane muri iki gihe barimo batubwira ko hari amatora y’umukuru w’Igihugu mu kwezi kwa Kanama ariko mukaba ntacyo mutubwira. Iyo mwitegereje ukuntu amatora yibwe mu mwaka wa 2003, akongera akibwa muri 2010, mukabona ukuntu Itegeko-Nshinga ryahinduwe mu buryo bufifitse basinyira n’abantu batazi gusoma no kwandika, ndetse rimwe na rimwe batanahari, mubona ko ayamatora twimirije imbere ko yo atazibwa?
Ese ntibibatera isoni gukomera amashyi ubabwiye ko kwica abantu buri wese yakagombye kubigira intego igihe mwateraniye mu cyo mwise “Prayer Breakfast”. Na none byaradutangaje ko bamwe mu bayobozi bihandagaza bagatuka bamwe muri mwe ku manywa y’ihangu ntimugire icyo mubivugaho. Abari mu nama y’Umushyikirano ya 14 mwiyumviye aho Me Evode Uwizeyimana yishongora akanandagaza umubyeyi Sylverien Nzakamwita, Umwepiskopi wa Diyoseze ya Kiliziya Gatolika ya Byumba ariko mukicecekera. Twebwe nk’abayoboke b’amadini yanyu biratubabaza iyo mutaduhamagaye ngo mutubwire icyo twakora ngo tubafashe guhindura uwo muco mubi! Abatabyibuka uwo Me Uwizeyimana yagize ati: “Nashatse kugira icyo mvuga ku cyo bise igitekerezo cya Musenyeri Nzakamwita, nibaza ko dukwiye kutareka ngo kigende, yavuze ngo umutekano ngo urahari kandi ni mwiza turabishima, ariko iyo ugeze mu ngo usanga ntawo, iyi ni imvugo abantu badakwiye kureka ngo igende gutyo.”
Me Uwizeyimana yakomeje agira ati “Abanyarwanda twese dutaha mu ngo, njyewe nabanje kwibaza ngo abibwirwa n’iki ko Musenyeri nta rugo agira. Yavuze ikibazo cy’abagore bica abagabo cyangwa abagabo bica abagore, abana bica ababyeyi, nta sosiyete n’imwe yo muri iyi Si ya Nyagasani itagira icyaha, nta n’imwe.” Me Uwizeyimana yakomeje avuga ko ngo mu gitekerezo cy’uyu Mwepiskopi atigeze agaragaza icyakorwa ngo ibi bibazo bikemuke ahubwo ko ngo Me Uwizeyimana abona Musenyeri Nzakamwita, umuntu usheshe akanguhe arutwa n’ingimbi ngo yari yatanze ikibazo ndetse ikerekana n’ibyo itekereza ko byaba ibisubizo by’ibyo bibazo.
Campagne Amahoriwacu2017 turabasaba ko mwava muri solidarite negative murimo mugakangurira abayoboke banyu kugira umuco, kwiyubaha no kuzibukira ikibi aho cyaturuka hose. Ntabwo umuntu wigamba kwica abo batavuga rumwe kandi akabikora mwakamukomeye amashyi, ahubwo mwagombye kumubwira ko ibyo atari byo, ndetse mukanakangurira abantu ko bagomba kuzibukira umuntu wese uboshya gukora ibibi, cyane cyane birinda kugira imirimo bamushinga inyuze mu matora.
Turabasaba ko muba ba Mikaya mukabwiza ukuri ubuyobozi ko bugomba gufungura amarembo abantu bose bakabasha kugira uruhare mu matora yo mu kwezi kwa Kanama kandi mukazibukire gukomera amashyi uwo wigamba ko yishe abantu. Turabasaba ko muba ba Mikaya mukabwiza abategetsi ukuri, kandi turabasaba ko muduhamagara twebwe abayoboke b’amadini yanyu tukaza mukaduhumuriza ko ibyo gukomeza kudusuzugurira abayobozi nka Musenyeri Nzakamwita bitazongera kubaho.
Murakoze.
Rev NIYIBIZI Gabriel
Amahoriwacu 2017 Campaign
19.02.2017


text:
Niyo mpamvu najye niyemeje kugeza ubu buhamya ku kinyamakuru cy’abapadiri ari cyo www.leprophete.fr kugira ngo numve ko naruhuka ku mutima. Nizeye ko aba bapadiri bafata akanya buri munsi bagasabira n’abacu bapfuye nk’imbwa , bakaba badafite n’uburenganzira bwo kwibukwa, kubera ubugome, igitugu n’iterabwoba rya FPR Inkotanyi.
Ndi umwe rero mu bari bitabiriye inama yari yatumijwe n’abasilikari ba KAGAME(taliki 30 na 31/7/1994) kuko n’ubwo nari umwana nari nahagarariye mama wari umurwayi muri icyo gihe. Inama yatangiye saa mbiri za mu gitondo nkaba nari mu bahabanje. Niboneye n’amaso yanjye abavandimwe,inshuti,ababyeyi ndetse n’abaturanyi banjye bakubitwa amafuni kuva mu gitondo kugeza nijoro mu ma saa tatu.
Sinarokotse rero kuko nari
umwana kuko hari abana benshi bishwe ahubwo ni uko nagendeye ku gasura
kanjye maze mbeshya ko ndi umututsi. Ku bw’amahirwe habuze umuntu wari unzi
neza ngo anyomoze dore ko n’umwe mu babyeyi banjye yanyunganiye akavuga ko
data atazwi neza binyongerera amahirwe yo kurokoka.
Nyuma rero yo kwicira abantu benshi muri iyo nama hatahiwe abari basigaye mu ngo bityo babahumbahumba nta n’umwe usigaye uretse abake bari bashoboye kurara bahunze cyangwa abari batarahunguka muri icyo gihe.
Sinshoboye gukoporora amazina mu ikaye nayateguriyemo muri 2004 kuko nta gihe gihagije mfite ahubwo nyohereje uko ari.
I. Ibyobo bajugunywemo
Ntibivuga ko abantu tugiye
kuvuga muri iyi nkuru aribo gusa baguye muri ISAR SONGA cyangwa batsinzwe mu
ngo mu cyahoze cyitwa Secteur KABONA. Nk’uko mubizi jyewe nashingiye kubo
nari nsanzwe nzi neza mbere y’intambara bityo nkaba ntarashoboye kumenya
abandi baturutse ahandi baba baraduhungiyemo kandi nabo bakaba
batararusimbutse.
Ibyobo batabwemo biracyariho.
1. Icyobo kiri muri ISAR SONGA aho inama yabereye umubare ntuzwi neza
2.Inzu ya SIKUBWABO Marcel yari iherereye ku Cyibiraro : yaguyemo abantu bagera ku 10. Bamaze kwicwa basenyeweho iyo nzu.
3. Umusarani wo kwa
bizimana Pirari : watawemo imirambo 5
4.Umuringoti wo kwa NDEMEYE : 6
5 Inzu yo kwa NKUNDABAGENZI : 16
6.Umuringoti wo kwa BANGAYANDUSHA François : 40
7.Hari kandi Icyobo cyo kwa HABIMANA Antoine ntashoboye kumenya umubare kuko harimo abantu benshi batazwi.
8. Umuringoti wo kwa RUTAGAYISASO François :aha niho hiciwe umuryango we wose uretse abakobwa be 3 batari bahari.
NB: Hari umwe wafashwe ku
ngufu n’abasilikari ba FPR izuba riva banamwanduza SIDA. Gusa ubu sinzi niba
akiriho kuko nasize yenda gupfa. Bamwita MUKANDEBE Janviere
wo ku Gatare ka Cyibiraro.
Dore rero muri make uko imibare nashoboye gukusanya y’abo niyiziye iteye:
ABAHUTU : 220(Abagabo) ; 45 (Abagore) 265 (bose hamwe)
ABATUTSI : 4(abagabo) 5(abagore) 9 (bose hamwe)
ABATWA 6 (abagabo)
BOSE Hamwe=280
Nabonye n’ibindi byinshi, uwabyandika bwakwira bugacya. Ibi mbyanditse kugira ngo mpamagarire ababuze ababo muri buriya bwicanyi, kutibagirwa ababo. Tujye tubibuka.
II. IKIBABAJE KURUSHAHO
Mu by’ukuri icyarushijeho kumbabaza bigatuma niyemeza gukusanya aya mazina yose, ni ukuntu imfubyi n`abapfakazi bakomeje gushinyagurirwa muri Gacaca ndetse bigakorwa n’abagize uruhare muri ubu bwicanyi niboneye n`amaso yange dore ko nabo batahwemye kwiyemeraga bavuga ngo « amaraso y’abacu nta gaciro afite" , ngo « kwica imbwa z`Abahutu, interahamwe z’ abajura,....nta cyaha kirimo"
Abari bahagarariye ubu bwicanyi:
1. Hari umugabo bita SEMANYENZI Francois waje kugororerwa kuba umuyobozi w’akarere ka GIKONKO. Uyu akaba yaravanguraga Abahutu mu Batutsi.
2. Undi ni MURANGAMIRWA Innocent na we akaba yarakoraga umurimo nk`uwo. Na we yagororewe kuba Umucungamutungo wa ISAR SONGA.
3. Hari kandi umugabo bita MUSHUMBA François, yafashwaga n’umuhungu we witwa Alphonse bajonjoraga abo babaga bibeshyeho cyangwa babeshye ko ari Abatutsi nabo bagakubitwa agafuni.Uyu Mushumba François yibereye iwe Kinazi/Kabona, ntawe umutunga n’agatoki !
N.B : Sinashoboye kumenya abasirikare bari bayoboye abadukubise amafuni kuko bari bashya muri ako karere kandi bakaba batarahamaze igihe kirekire.
Icyakora bari bakambitse ku cyahoze ari Komini RUSATIRA ari naho barazaga abajonjowe mu bicwaga kugira ngo badasubira mu ngo bakitiranywa n`abari bagihigwa ngo bicwe.
Abiciwe muri ISAR SONGA bajugunywe mu cyobo cyabikagwamo ibyatsi by’inka. Nyuma baje gutabururwa bavangwa n`abatutsi bashyinguwe mu rwibutso rwa KINAZI.
Ndizerako abacu batazibagirana nk’aho bo batari abantu.Ndahamya ko umunsi umwe natwe tuzabona umwanya wo kubashyingura mu cyubahiro kandi tukajya tubibuka , kuko ngo « Utibuka agera aho na we ubwe akiyibagirwa ».
Mugire amahoro.
R.Phéneas.
Kabona.
III. Reba liste y’amazina ya bamwe mu bishwe hasi aha.
Source: www.le prophete.fr


text:
Ku cyumweru tariki 11 Ugushyingo 2018, abana barangije imyaka itatu biga icyiciro cy’amashuri y’incuke berekanye ibikubiye muri amwe mu masomo bahawe bifashishije indimi z’Icyongereza, Igishinwa, Igiswayili n’izindi.
Icyo gikorwa cyahujwe no kwizihiza umunsi w’umwana kuri icyo kigo, ababyeyi bibutswa ko ahazaza h’umwana hategurwa kuva mu buto bwe. Abahafite abana baganiriye na Kigali Today barimo umugabo witwa Mudenge Francois, umaze imyaka icyenda aharerera , kuri ubu ahafite bane. Yahamije ko uburere ishuri Wisdom School ritanga buboneye.
Agira ati: ’’Mu bana banjye harimo uwo mfite nari naratangije ku kindi kigo, mu gihe yahamaze cyose ntiyari azi no kwandika izina rye, ariko aho muzaniye muri iri shuri, nabonye itandukaniro rikomeye ku buryo ntashidikanya na gato ko imyigire n’imitsindire ye igaragaza ko azitwara neza mu buzima bwe bw’ahazaza’’
Buri mwaka, ishuri Wisdom School rikorera abana basoje icyo cyiciro ibirori, bigahuzwa n’umunsi w’umwana ku rwego rw’icyo kigo.
Ni inshuro ya 10 bikorwa, aho abana basaga 800 ari bo bamaze kuva mu cyiciro cy’amashuri y’inshuke bajya mu cy’amashuri abanza. Umuyobozi w’iryo shuri Nduwayesu Elie agaruka ku byo bishimira kuva icyo gikorwa cyatangira.
Yagize ati: ‘’Turishimira ko iki gikorwa kiba urubuga abana n’ababyeyi ndetse n’ikigo muri rusange bahuriramo, tukarebera hamwe urwego bamaze kugeraho, kandi noneho bigaha n’abana imbaraga zo kwiyubakamo icyizere n’ubushobozi bwo kuzitwara neza no mu bindi byiciro biba bigiye gukurikiraho’’.
Umunyamabanga Nshingwabikorwa w’Umurenge wa Cyuve mu Karere ka Musanze aho icyicaro cy’iryo shuri giherereye, Nteziryayo Emmanuel avuga ko hari umusanzu ukomeye iryo shuri rikomeje gutanga, kuko uburezi bufite ireme buhatangirwa bwunganira leta mu rugamba rwo kuzamura ireme ry’uburezi.
Ishuri Wisdom School rimaze kugaba amashami mu turere twa Burera, Nyabihu na Rubavu hose rikaba ryarateye intambwe yo kuba rihafite ibyiciro binyuranye birimo n’icy’amashuri y’incuke.
Biseruka jean d’amour/0785637480


text:
Caritas ya Kigali yigishije ababyeyi “Guteganya Imbyaro” mu buryo bwa kamere kugirango babafashe kubyara abo bashoboye kurera no gufasha reta muri gahunda zayo zo kwigisha abaturage guteganya imbyaro.
Mu nama nyunguranabitekerezo yabaye tariki ya 8/12/2017 hamurikwa ibyagezeho n’umushinga Umuryango uboneye na Turengere Ubuzima bw’Abana n’Ababyeyi yahuje inzego zose zifite mu nshingano zabo kwita ku buzima, Caritas ya Kigali kubufatanye na Caritas yagaragaje uburyo ifasha abaturage “Guteganya Imbyaro” mu buryo bwa kamere kugirango babashe kubyara abo bashoboye kurera.
Caritas ya Kigali ibinyujije mu mubigo nderabuzima bya kiriziya Gaturika bikorera muri Arikidiyoseze ya Kigali muri uyu mwaka wa 2017 bigishije imiryango igera ku 2383 ziyongera ku ngo zisanzwe zikoresha ubu buryo zingana ni 4379 muri gahunda yo guteganya imbyaro hakoresheje uburyo bwa kamere.
Ababyeyi bigishijweuburyo bushingiye kumenya imiterere n’imikorere y’imyanya myibarukiro (imyanya igenga kororoka ) no kuyubahiriza, bunashingiye no kumenya n’ibijyanjye n’uburumbuke n’ibitari iby’uburumbuke biboneka mu kwezi k’umugore .
Bigishijwe kandi no kwifata mu gihe cy’uburumbuke bw’umugore iyo abashakanye batifuza gusama, bikaba ari uburyo buha umushyikirano mpuzabitsina w’abashakanye agaciro kawo kuko bikorwa mu bwumvikane bwa bombi.
Umuryanago wa NDAYISABA Bernard na MUKAMPUNGA Ernestine bashakanye tariki ya 6/12/1999 bafite abana 4 bakaba batuye mu karere ka Kamonyi, umurenge wa Rugarika akagari ka Kagangayire, umudugudu wa Sheli, batangiye uburyo bwo guteganya imbyaro bakoresheje uburyo bwa kameremu kwezi kwa 11/2003.
Impamvu bahisemo ubu buryo bari barabyigishijwe mu nyigisho zitegura isakaramentu ry’ugushyingirwa bahitamo ko aribwo buryo bazakomeza kuko bujyanye n’imyizerere yabo.
Icyo byabamariye nuko umubano wabo warushijeho kuba mwiza, bamenya akamaro k’ibiganiro mu mubano w’abashakanye kuko byabasabaga kuganira kenshi mu buryo bunyuranye. NDAYISABA Bernard ubwe yemeza ko byatumye arushaho kumenya imikorere y’umubiri w’umugore we arushaho kumushimira ndetse no gushimira Imana ko yamuhaye icyo yayisabye.
Ati « Numvise agaciro k’umushyikirano mpuzabitisina w’abashakanye kubera uburyo dukoresha budusaba guhura mu bihe nyabyo kandi birushaho kuduhuza kuko tuba dukumburanye ».
Undi muryango wakoresheje ubu buryo ni urugo rwa Uwimbabazi Samuel na Ntumvugirumukobwa Berancille barashakanye mu mwaka wa 2000 binjira muri gahunda yo guteganya imbyaro bakoresheje ubu buryo bwa kamere mu mwaka wa 2005.
Bombi bumvikanyeho ko bazabyara abana 4, uwa mbere bamubyara mu mwaka wa 2000, uwa kabiri muri 2002, uwa gatatu 2004 ndetse uwa kane muri 2005. Uyu wa gatatu yitabye Imana akivuka. Aha bari bariyemeje ko hagati y’umwana n’undi hagombaga kubamo ikinyuranyo cy’imyaka 3 cyangwa 5.
Ibi ntibabigezeho bituma bashaka kumenya icyo bakora, nuko rimwe babyumva kuri radiyo ko mu mavuriro ya kiriziya hari uburyo bwo guteganya imbyaro mu buryo bwa kamere kandi ari bwiza kubabukoresha gusa busaba gukurikiza ibisabwa.
Ati « twagiye ku kigo nderabuzima badusobanurira bihagije uburyo bwose bwo guteganya imbyaro kugeza ubwacu twihitiyemo buno buryo bwa kamere ».
Biyemerera ko nta ngorane bagize haba mu gutangira ubu buryo kugeza nubu ahubwo ko byabafashije kongera urukundo rwuzuye mu mibanire yabo n’intego bari barihaye bazigezeho zo kurera abo Imana yabahaye bakabakuza kandi bakababonera ibikenerwa byose.
Bakaba barakuyemo isomo rikome ryo gufata ibyemezo by’ubuzima no gusobanurira abandi ibyiza byo gukoresha ubu buryo mu Guteganya imbyaro.
Uburyo bwa kamere bukubiye mu byiciro bibiri by’ingenzi bikurikira :
1.Uburyo bushingiye ku kugenzura ibimenyetso by’uburumbuke n’ibitari uburumbuke biboneka mu kwezi ku mugore : Harimo uburyo bwo kugenzura ururenda, uburyo bwo gupima ubushyuhe fatizo bw’umubiri w’umugore, uburyo bwo kugenzura imimerere y’inkondo y’umura, uburyo bwo gupima ubushyuhe fatizo bw’umubiri no kugenzura n’ibindi bimenyetso, mu minsi ibiri.
Uburyo buvanga ibimenyetso : Uburyo bukoreshwa n’abujuje ibyangombwa ni uburyo bushingiye ku kugenzura ibimenyetso by’uburumbuke n’ibitari uburumbuke biboneka mu kwezi ku mugore.
2. Uburyo bukoreshwa n’abujuje ibyangombwa busaba : Uburyo bwo kubara, uburyo bwo konsa, uburyo bw’iminsi idahinduka cyangwa uburyo bw’urunigi.
Ibyiza byo guteganya imbyaro hakoresheje uburyo bwa kamere harimo kuba nta ngaruka mbi ubu buryo butera kubabukoresha nta n’ikiguzi kandi urugo rumaze kumenya gukoresha ubu buryo usanga bazi neza kwirinda gusama batabiteguye, igihe bahuye n’ikibazo kibagoye bakajya kureba umufasha w’ingo. Ubu buryo kandi bwongera urukundo mubashakanye, ubwumvikane buriyongera, iterambere no kwizerana.
Ni muri urwo rwego Kiliziya Gatolika nk’umufatanyabikorwa uhoraho wa reta y’ u Rwanda mu nzego zitandukanye mu majyambere , ubutabera n’amahoro, imibereho myiza y’abaturage , n’ubuzima nayo itarebereye icyo kibazo cy’ubwiyongere bw’abaturage butajyanye n’ubushobozi bw’imiryango, Caritas ya Arikidiyosezi ya Kigali ibifashijwemo na Caritas Rwanda nabo babitewemo inkunga n’umuryango John Templeton Foundation yo muri kaminuza y’ubushakashatsi mu bijyanye n’ubuzima bw’imyororokere , ya Georgetown yabashije gufasha imiryango muri gahunda yo guteganya imbyaro hifashishijwe uburyo bwa kamere .
Uku gushyira hamwe kw’inzego zitandukanye bizafasha u Rwanda kurwanya ubwiyongere bw’abaturage butajyanye n’ubukungu bw’igihugu bityo bitume abanyarwanda babasha kubaho neza mu mibereho yabo.
Bizakemura kandi ikibazo cyatangiye kugaragara mu mu ryango nyarwanda cy’ubwiyongere bw’abaturage kuko imiryango myinshi ifite umubare ugizwe n’umubare udahwanye n’ubushobozi bwabo.
Uretse ubu buryo bwo guteganya imbyaro hakoreshejwe uburyo bwa kamere bwashyizemo imbaraga na Caritas ya Kigali, na Guverinoma y’u Rwanda binyuze muri minisiteri y’ubuzima yakoresheje imbaraga nyinshi igeza ku baturage uburyo bwo guteganya imbyaro butandukanye, kwirinda inda zitateganijwe mu rubyiruko kugirango umuryango nyarwanda urusheho kugira imibereho myiza.


text:
Monthly Archives: June 2017
Urwanda n’Uburundi bigiye kuba urugero mu ikurwaho ry’ubutegetsi bwabo
June 30, 2017 njyanwa mu iyerekwa mbona uRwanda n’Uburundi byombi bigiye kugirwa akarorero kibindi bihugu byo kumugabane w’africa.Mbona ubuyobozi bwose bwa Africa (presidency) bwaragurishije ibihugu byabo kubazungu babafashije kugera kubutegetsi.Ijambo ry’Uhoraho Uwiteka Nyiringabo rinzaho maze rirambwira riti,mwana w’umuntu,dore umugabane w’Africa wigaruriwe nizo nkozi z’ibibi zihaye gutwaza igitugu abantu b’Uhoraho Uwiteka Nyiringabo uko niko Uwiteka avuga.
Uwiteka agiye gukiza umugabane w’Africa!
June 29, 2017 ijambo ry’Uhoraho Uwiteka Nyiringabo rinzaho rirambwira riti,mwana w’umuntu,haguruka ujye kugigira abakuru b’ibabylon muri bamwe bajyaga baguha amakuru kugirango umenye rya yerekwa rya CIA Uwiteka aherutse ku kwereka.Ndahaguruka ndagenda nsanga abo ngomba kuvugana nabo bahari ndabaganiriza kugeza numvise akar’imurori.


text:
Ku bwo gukundwa n’abanyeshuri biga mu ishuri rya King David Academy ndetse no kuba iki kigo gishyigikira ibikorwa bya Gikristo dore ko n’ukiyoboye ari Umukristo muri Zion TempleGatenga, Umuhanzi Freddy Don kuri uyu wa Gatandatu taliki ya 22 Gashyantare 2014 kuva saa munani z’umugoroba azataramira abo banyeshuri mu gitaramo yise “Nezerwa Praise Concert.”
Mu kiganiro twagiranye na Freddy Don, yadutangarije ko muri icyo gitaramo azaba ari hamwe n’abahanzi nka Bright Karyango, Esther Umwiza, Alfred Gaga, Safi uvukana na Nelson Mucyo n’abandi.
Iki gitaramo kizaba kigamije gushima Imana ku bwa byinshi imaze kumugezaho, anayereka byinshi afite gukora mu minsi iri imbere. Freddy akomeza avuga ko nyuma y’icyo gitaramo azahita yinjira mu myiteguro ya Album ye ya mbere mu gihe ubu amaze kugeza indirimbo 6 akaba afite gahunda yo gukora izindi nshya ku buryo bitarenze ukwezi kwa Gatandatu uyu mwaka azaba amurika Album ye ya mbere.
Ku bijyanye no kuba atigaragaza cyane mu buhanzi no mu itangazamakuru, Freddy avuga ko akenshi yagiye abiterwa no kuba akiri ku ntebe y’ishuri dore ko yiga muri INILAK.
Rose Muhando mu by’ukuri ni muntu ki? Rose umaze kumenyekana cyane mu...
Inkuru ibaye impamo/ Theogene Uwiringiyimana
Umuhanzi mu ndirimbo zihimbaza Imana BIGIZI GENTIL wamenyekanye cyane ku...


text:
Abasore batatu bo mu itsinda rya Active nyuma y’igihe bacecetse bagaragaje icyo bari bahugiyeho muri iyi minsi aho baje bavugira bamwe mu basore babangamiwe n’uko bafatwa ku bakobwa babima amahirwe yo kugerana kure mu rukundo.
Ni mu ndirimbo yabo bise ‘Friend-Zone’ aho mu gitero cya mbere bumvikanamo bose buri wese aririmba ibye. Tizzo atangira mu buryo bweruye mu ijwi rye ryihariye agira ati “Ikigaragara cyo I need some love (nkeneye urukundo). N’ubwo mbigira simple (mbyoroshya), but I need your love (ariko nkeneye urukundo rwawe)”Tizzo wo mu itsinda rya Active atangira indirimbo FriendZone ahamya ko akeneye urukundo
Derek ahita akomerezaho mu ijwi ryiza cyane agira ati “Nyamara windushya,I need that Love (nkeneye ruriya rukundo) Nutera ndikiriza mbabarira ntarira.”Derek nawe akomeza yumvikanisha ko akeneye urwo rukundo
Umusore umenyerewe cyane mu mibyinire yihariye, Olvis ahita aza avuga ngo “Barabizi ko ntaharara, dukundanye byatinda ManshAllah…Ntibyansaba kongorera mu ruhame nabivuga nkasarara. Ku rukundo mvungurira, mu mutima wawe nkingurira”Olvis nawe yunga mu rya bagenzi agahamya ko atahisha urukundo
Aba basore babarizwa muri Label ya New Level muri iyi ndirimbo ‘FriendZone’ bakomeza mu nyikirizo aho umusore aba asaba umukobwa ko yamukura mu cyiciro cy’ubushuti busanzwe akamushyira mu cyiciro cy’urukundo rwihariye, akamubera umukunzi kuko we yamaze kurohama mu rukundo.
Bakmeza bumvikanisha uburyo abahungu benshi babangamirwa n’uko abakobwa bakunze kubaha ubushuti busanzwe, ibi abenshi bamenyereye ku kazina ka ‘Besto’ cyangwa ngo “Bestfriend (BFF)” ndetse abandi bakitwa ba ‘Brother/Bro’ nyamara atari cyo baba bashaka.FriendZone ni indirimbo yumvikanisha ibibabaza abasore ku bushuti bahabwa
Mu kiganiro INYARWANDA yagiranye na
Tizzo wo mu itsinda rya Actvive yabajije uyu muhanzi aho inganzo y’iyi ndirimbo yaturutse,
Thierry Mugiraneza uzwi nka Tizzo asubiza agira ati “Inspiration yaturutse ku bintu biriho binaharawe cyane muri iyi minsi.
Friendzone ni ikintu kiriho cyane aho usanga umuhungu agirana umubano n’umukobwa
nyamara icyo amwifuzaho gitandukanye n’uko umukobwa abitekereza.”
Yakomeje avuga ku buryo abasore babangamirwa inshuro
nyinshi n’ubwo n’abakobwa bibabaho gake cyane ati “Hari ubwo umukobwa anakugira inshuti magara nyamara wowe hari urundi
rwego ushaka kugeraho. Abahungu benshi binubira ibyo bintu kuko uba usanga
bashaka urukundo ariko bagahabwa ubushuti busanzwe. Rero abahungu ibyo bintu
birabababaza cyane.”
Ucyumva izina Active, uhita utekereza imbyino zidasanzwe mu mashusho, biragusaba kureba amashusho yayo, tukwijeje ko uri buze gutungurwa n'ibyo utari witeze. Ni indirimbo Tizzo yaduhamirije ko itamaze igihe kinini cyane ikozwe kuko Audio itaramara amezi 2 ikozwe naho Video yo ikaba imaze icyumweru kimwe. Amashusho yakozwe na Bagenzi Bernard ukunze gukorera aba basore ibihangano byabo kuva na kera.
Kanda hano urebe 'Friend-Zone' indirimbo nshya ya Active


text:
Inyigisho yo kuwa gatatu w’icyumweru cya IV cya Pasika/C, ku ya 15 Gicurasi 2019
“Sinazanywe no gucira isi urubanza, ahubwo naje gukiza isi”
Amasomo: Ibyakozwe n’Intumwa 12,24-13, 5ª; Yohani 12,44-50
Yezu Kirisitu naganze iteka.
Bavandimwe, Yezu Kirisitu umucunguzi wacu, mu Nkuru Nziza tumaze kumva, yongeye kutwibutsa icyamuzanye kuri iyi si yacu: “Nihagira uwumva amagambo yanjye ntayakurikize, si jye umucira urubanza, kuko ntazanywe no gucira isi urubanza, ahubwo naje gukiza isi”. Yezu ubwo butumwa bwo gukiza isi, abukora atwibutsa ko ari we rumuri rumurikira intambwe zacu kugira ngo tutagenda mu mwijima tukayoba. Iyo dukurikiye urumuri rwe, rutugeza ku gucungurwa, ari byo kugira umugabane ku bugingo bw’iteka. Ni ngombwa guhora twibuka rwa rumuri twahawe igihe tubatijwe. Dusabwe kwirinda kuruzimya ahubwo tukihatira kugenda ducanira abo rwazimanye, ndetse tukanamurikira abatararwigeze cyangwa abarutaye, kuko iyo babonye uko tubayeho n’ibyo dukora byiza bahera aho bakagarukira Imana, yo soko ya byose.
Abagenerwa uwo mukiro dukesha urupfu n’izuka bya Kristu, ni abemera gukurikiza no gukurikira Urumuri Nyarumuri Yezu Kirisitu, Rumuri rw’isi. Naho abamuhunga bagenda mu mwijima, ndetse n’ibyo bakora aho kubamurikira bigatuma bibera mu icuraburindi kurushaho. Nyamara n’ubwo Yezu yahisemo gucungura bose, twibuke ko buri wese amurekera ubwigenge bwe, ntawe ashaka ko amukurikira kubera agahato n’ubwoba ahubwo ashaka ko buri wese ku bwende bwe amukurikira abikuye ku mutima. Ngurwo urukundo ruhebuje Imana ikunda abayo. Kuturekera ubwigenge maze buri wese agakora icyo yumva kimunogeye. Dore ko yaduhaye ubwenge n’ubwigenge. Iyo tubikoresheje neza bituzanira amahoro, amahirwe, umugisha n’umukiro. Twabikoresha nabi bikatuzanira akarambaraye, akaga n’agahinda. Twibuke iri jambo: “Dore uyu munsi nshyize imbere yawe ubugingo n’amahirwe, urupfu n’ibyago” (Ivug. 30,15). …buri wese yihiteremo ikimunyuze. Amahitamo yacu rero ni yo azatugeza ku mukiro cyangwa ku muvumo, buri wese arashishoze ikimuguye ku mutima.
Uhisemo rero kwakira no gukurikira Urumuri nyarumuri Kirisitu Yezu, bimufasha kuzurizwaho ubutumwa yatwibwiriye muri aya amagambo: “Naje mu nsi ndi urumuri, kugira ngo unyemera wese adahera mu mwijima”. Aha rero ni ngombwa ko abahisemo gukurikiza no gukurikira Yezu, twihatira kuba urugero rw’abo tubana n’abo duhura, kugira ngo tubatere ubutwari bwo kudacogora mu rugendo rwabo. Benshi batinya urumuri dukesha Kirisitu, kuko rumurikira buri wese, kandi rugashyira ahabona imigenzereze idakwiye n’izindi nenge z’uwibera mu mwijima. Kuko aba adashaka ko ibyo yiberamo yabivamo, ahubwo yabirambararamo, dore ko ikibi gifatira mu ngeso zishimisha umubiri ariko zikangiza roho. Aha twavuga irari ry’ubusambanyi, ubusinzi, kwiba no kumva abantu bakora nk’ibyo ukora kugira ngo imibereho yabo itagucira urubanza.
Urumuri dukesha Kirisitu, rutuma tubona inenge z’icyaha ndetse n’ingaruka zacyo. Ni yo mpamvu tutagomba gutinya gushyira ubuzima bwacu mu nzira nziza dukesha Ijambo ry’Imana. Kuko muri iryo Jambo ryayo ni ho itwigishiriza kumenya ikiduha amahoro n’umugisha tukirinda ikituzanira ibyago n’umuvumo.
Turasabwa rero gukunda gusoma no kuzirikana Ijambo ry’Imana buri munsi kuko ritumurikira mu byo dukora n’ibyo dutekereza gukora, kandi rikadukomeza mu bigeragezo duhura na byo, kuko Imana ikomeza kutuba hafi, nk’uko yagiye ibikorera abakurambere bacu, natwe abayizera ibyo yakoze ikomeza kubikorera abayo, igikuru ni uguhorana amizero muri yo. Kuko ntawayiringiye ngo akorwe n’isoni cyangwa ikimwaro, ahubwo buri gihe asoreza ku mutsindo. Yezu ubwe ndeste n’Ijambo rye, abamwiringira kandi bakemera kumvira Ijambo rye, ribazanira ibyishimo, ukwizera, rikabakomeza mu kwemera no mu rukundo kandi umuntu agahora yishimiye kubaho no gufasha abandi abaremamo icyanga cyo kwishimira kubaho.
Aha rero hatwibutsa ko, gukurikira no kwizera Yezu, bidakuraho, guhangayika mu rwego rwo guhihibikana dushaka ikizaturamira ejo: rifasha buri wese kutibagirwa ko habaho, igihe cy’ibyishimo n’amahoro, igihe cy’agahinda n’uburwayi. Igihe cy’amarira n’amaganya, igihe cy’umunezero n’umugisha…ibi byose birahita ni uko urukundo, ubuntu n’ubumuntu bikarangira bitsinze kandi bikaronkera umukiro uwiziritse ku neza y’Imana.
Ubwo rero itegeko rya SE ari we Data, Imana umuremyi wa byose, ari ukwemera uwo yatumye, niduharanire, kwumwera no kumwigana ingiro n’ingendo. Nitumwemera tuzagabana ubugingo bw’iteka. Duharanire kuba indahemuka ku nyigisho aduha, bityo tuzigiramo ubuzima kandi natwe tubashe kuremamo abandi icyanga cyo kubaho, bityo na bo bazabasha kugenda bagira neza aho banyuze hose, kuko ari rwo rugero Yezu yaduhaye ngo rube urwacu, aho turi hose.
Duharanire rero twebwe ababatijwe, ko Yezu yakundwa akubahwa bigahesha SE ikuzo. Ibyo tuzabishyikaho, nitwemera kureka Roho Mutagatifu akayobora intamwe zacu, tukareka akatubwiriza ibyo dukwiye kuvuga no gukora, uko tugomba kubaho turangwa no gukunda, gukora icyiza, kubabarira no gushimira Imana igihe cyose n’ahantu hose.
Umubyeyi Bikira Mariya waranzwe no gutega amatwi Ijambo ry’Imana kandi akarizirikana, nadusabire iyo ngabire yo kureka Roho wa Nyagasani akaba ari we uyobora intambwe n’ubuzima bwacu. Amina
Padiri Anselimi MUSAFIRI


text:
Category Archives: Inyigisho
Ibyo wakora ngo utunganye inzira wahisemwo by EV.ICYITEGETSE Elisee
Mbahaye ikaze, Turi murujyendo rugana mu ijuru buri wese witabiriye urwo rujyendo arasabya kurunyuramwo yejejwe niyo mpamvu tugiye kurebera hamwe uko umuntu yakweza inzira ye.
Kuba mukato K’umugambi w’Imana by Ev. Alpha Jibu Buntu
“Ananiwe guhora amuhisha, amubohera akato gapfundikiye mu ntamyi, agasiga ibumba n’ubushishi, ashyiramo uwo mwana, agashyira mu rufunzo rwo ku nkombe y’uruzi” kuva 2:3 Uyu mubyeyi wa Mose nkuko Ijambo ry’Imana ryatubwiye yari ananiwe nkumuntu atagishoboye gukomeza guhisha umwana we abahigaga
Ese wubatse he? by Pastor Edison
MATAYO 7:24-27 24“Nuko umuntu wese wumva ayo magambo yanjye akayakomeza, azaba nk’umunyabwenge wubatse inzu ye ku rutare, 25imvura iragwa, imivu iratemba, umuyaga urahuha, byose byikubita kuri iyo nzu ntiyagwa, kuko yari ishinzwe ku rutare.” Aya ni amagambo yanditswe na Matayo
DORE UBURYO BWIZA BWOGUTANDUKANA N’IBYAHA BURUNDU BY Ev. ICYITEGETSE Elisse
Tugiye kuganira uko umuntu ya kwihana nyako bitandukanye nkuko abantu baribasazwe babikoramo rimwe na rimwe ugasanga atari byo. Muburyo byicamake kandi bwagutse neza, Ese niki Bibiliya ibivugaho?
GUHURA NA YESU BIHINDURIRA UMUNTU ICYEREKEZO ~Pastor NYENDAHIMANA Gerushomu
Luka 5:17-26 “17Nuko ku munsi umwe muri iyo yarigishaga, Abafarisayo n’abigishamategeko bari bicaye aho bavuye mu birorero byose by’i Galilaya n’i Yudaya n’i Yerusalemu, kandi imbaraga z’Umwami Imana zari muri we zo kubakiza………” Guhinduka n’iki? hari uguhinduka usanga umuntu yarahindutse
Ibintu byingenzi wakora kungirango ubashe kunesha ikinyoma cy’umwinjima ugahagarara udatsinzwe n’uburinganya bwa satani By Dr Samuel BYIRINGIRO
Yesu abwira Abayuda bamwemeye ati “Nimuguma mu ijambo ryanjye muzaba abigishwa banjye nyakuri, namwe muzamenya ukuri kandi ukuri ni ko kuzababatura (Yohana 3. 31-32). Abantu benshi bibesha kuri Satini bakamushakira muyindi shusho itari ikinyoma ariko ntayindi shusho agira uretse kwigaragariza
NUTAMENYA IBYANDITSWE BYERA NGO UBYITONDERE, UBUHANUZI N’AMASEZERANO BIZAGUPFIRA UBUSA. Part I
“Ibyanditswe byera byose byahumetswe n’Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka.”2 Tim 3:16 Mu buzima tubayemo tujya dukenera ubuhanuzi kuko buduhesha amasezerano y’ibizaba ndetse bikanatwereka gahunda igezweho ku mana. Ariko n’ubwo
Mwebweho/ Twebweho (Itandukaniro ryacu n’abadakijijwe). IGICE CYA GATATU
Matayo13:11 Arabasubiza ati “Mwebweho mwahawe kumenya ubwiru bw’ubwami bwo mu ijuru ariko bo ntibabihawe“ Iri jambo Yesu yarivuze ubwo abigishwa be bamusobanuzaga umugani w’umubibyi yari amaze kwigisha, mbere yo kuwusobanura abanza kubibutsa amahirwe bagize kubwo gutoranywa mu bandi. Kubana na
Mwebweho/ Twebweho (Itandukaniro ryacu n’abadakijijwe). IGICE CYA KABIRI
Abalewi 18:26 “Nuko mwebweho mujye mwitondera amategeko yanjye n’amateka yanjye, ntimukagire icyo muri ibyo bizira mukora, naho yaba kavukire cyangwa umunyamahanga ubasuhukiyemo.” Imana yasobanuriye abisirayeli neza ko impamvu yambuye igihugu bene cyo ikakibaha ari uko bakoze ibizira byinshi mu maso
Mwebweho/ Twebweho. (Itandukaniro ryacu n’abadakijijwe). Igice cya mbere
Abalewi18:26 “Nuko mwebweho mujye mwitondera amategeko yanjye n’amateka yanjye, ntimukagire icyo muri ibyo bizira mukora, naho yaba kavukire cyangwa umunyamahanga ubasuhukiyemo.” Ijambo ry’Imana uhereye mu isezerano rya kera ryerekana ko Imana iduhamagara igambiriye kudutandukanya mu myifatire n’abantu bo mu gihe
UMUGAMBI W’IMANA NTUYOBA BY Pst. Edison MUNYANSHONGORE
Kandi bamaze iminsi myinshi batarya, Pawulo ahagarara muri bo hagati arababwira ati “Yemwe bagabo, mwari mukwiriye kunyumvira ntimuve i Kirete, ngo mutabona ibi byago no gupfusha ibyanyu. Kandi none ndabakomeza, nimuhumure kuko muri mwe hatazapfa n’umwe keretse inkuge, kuko iri
UMWUKA WERA NI IGISUBIZO CY’IBIBAZO BYACU BYOSE BY PASTOR. CLEMENT MUGANZA
………..Nuko bamaze guterana baramubaza bati “Mbese Mwami, iki ni cyo gihe wenda kugaruriramo ubwami mu Bisirayeli?” Arabasubiza ati “Si ibyanyu kumenya iby’iminsi cyangwa ibihe Data yagennye, ni ubutware bwe wenyine. Icyakora muzahabwa imbaraga Umwuka Wera nabamanukira, kandi muzaba abagabo bo
Imana ishaka ko uyikorera wejejwe.
1PETERO 1.15-1615. Ahubwo nk’uko uwabahamagaye ari uwera, abe ari ko namwe muba abera mu ngeso zanyu zose. Imana yaguhamagaye ni iyera, ni yo mpamvu nawe ufite inshingano yo kuba uwera, Kandi uko kwera kwawe ntikugomba kugaragarira mu nzu y’Imana gusa,
ESE WOWE UTWARWA N’AMATEGEKO YA YESU? By TURAHIRWA Aimable
“Ku Bayuda nabaye nk’Umuyuda kugira ngo nunguke Abayuda, no ku batwarwa n’amategeko nabaye nk’utwarwa n’amategeko nubwo ku bwanjye ntatwarwa na yo, kugira ngo nunguke abatwarwa n’amategeko.
UMWUKA WO MU MINSI Y’IMPERUKA BY Ev. MUKOTANYI ALAIN
“Ariko Umwuka avuga yeruye ati “Mu bihe bizaza bamwe bazagwa bave mu byizerwa, bīte ku myuka iyobya n’inyigisho z’abadayimoni” bayobejwe n’uburyarya bw’abigisha
Ubyumva ute? Nibyo cg sibyo?
Icyakora koko kubaha Imana iyo gufatanije no kugira umutima unyuzwe kuvamo inyungu nyinshi, (1 Timoteyo 6:6) Muyandi magambo umukristo wese ugira umutima utanyuzwe ntiyubaha Imana Nibyo? Cg sibyo? Wowe Ubyumva ute?
Inshingano z’umukristo ku Mana no kubantu
Si mwe mwantoranyije, ahubwo ni jye wabatoranyije kandi mbashyiriraho kugira ngo mugende mwere imbuto, imbuto zanyu zigumeho kugira ngo icyo muzasaba Data cyose mu izina ryanjye akibahe. Yohana 15:16 Kuko tubisi mu isi buri wese agira inshingani bitewe nigihe yinjiyemo
Ibintu 8 Umukristo asabwa kugiramo umwete
Ibyo abe ari byo bituma mugira umwete wose, kwizera mukongereho ingeso nziza, ingeso nziza muzongereho kumenya, kumenya mukongereho kwirinda, kwirinda mukongereho kwihangana, kwihangana mukongereho kūbaha Imana, kūbaha Imana mukongereho gukunda bene Data, gukunda bene Data mukongereho urukundo. Kuko ibyo
Gushimwa n’Imana by Ev Enock Rukundo
“ Ujye ugira umwete wo kwishyira Imana nk’ushimwa, umukozi udakwiriye kugira ipfunwe, ukwiriranya neza ijambo ry’ukuri.” 2Timoteyo 2:1
ubuhamya: Kubera iki nizeye Yesu ?
Amazina yanjye nitwa, Shamitha “Sam” Yapa, mvuka muri Siriranka .Sinigeze niyumvamo kuba umukrisito,Ubwo naringiye gutangira kwiga muri Leta Zunze Ubumwe z’Amerika., Aho naringiye mu mwaka wa mbere mu bijyanye n’ubuvuzi. Umwaka wa mbere wambereye mwiza cyanee, kuko nabonye n’amanota meza.


text:
Kamonyi: Meya yasobanuye impamvu ubwitabire mu kwivuza butagezweho 100%
Yanditswe na Sezibera Anselme
Ubuyobozi bw’Akarere ka Kamonyi mu Ntara y’Amajyepfo bwasobanuye impamvu ubwitabire mu kwivuza butabashije kugerwaho 100% ndetse bugaragaza n’ingamba mu kuziba icyo cyuho kugira ngo intego bihaye ibashe kugerwaho.
Ubwo yaganiraga n’Imvaho Nshya, Umuyobozi w’Akarere ka Kamonyi Kayitesi Alice, yagaragaje ko mu mwaka ushize wa 2018/2019 ubwitabire mu kwivuza mu baturage b’Akarere ka Kamonyi bwageze kuri 88.1% hanyuma abagera kuri 12% bo bakaba batarabashije kwitabira.
Kayitesi asobanura ko abo baturage bagera kuri 12% bativurije kuri mituweri kubera impamvu zitandukanye zirimo kuba bamwe batarabasha kumenya akamaro kabyo, hakaba bamwe bagaragaje ubushobozi buke ndetse ikindi gikomeye akaba ari uko hari umubare w’abaturage wagiye wimukira mu bindi bice bitari mu karere ka Kamonyi.
Kayitesi agira ati: “Muri gahunda zacu tuba twahize ko nibura buri munyarwanda wese aba akwiye kugira uburyo bwo kwivuza kugira ngo arusheho kugira ubuzima bwiza ariko ntitwabashije kubigeraho kubera ko hagaragaye umubare w’abagera kuri 12% batitabiriye hanyuma 88% baba ari bo bitabira gukoresha ubwisungane mu kwivuza (Mituweri). Muri abo bose twabonye ko byatewe no kudasobanukirwa akamaro kabyo, kubura ubushobozi ndetse no kwimuka kwa bamwe.”
Hagamijwe kurushaho kuziba icyo cyuho ndetse no kugera ku muhigo uba wahizwe ungana na 100% mu mwaka wa 2019/2020, Kayitesi avuga ko bakomeje gukora ubukangurambaga bugamije kuganiriza abaturage ibyiza byo gukoresha ubwisungane mu kwivuza.
Akomeza avuga ko bari kubigeraho binyuze mu gukorana n’amatsinda, hakaba gukorana na ba Mutwarasibo mu midugudu, bukanyuzwa mu Nteko z’abaturage ndetse bukananyuzwa mu bimina by’abaturage aho bahurira kenshi.
Nk’uko abishimangira, Kayitesi asanga urugendo barimo ari rwiza kuko abagera kuri 49.1% bamaze kwishyura ubwisungane mu kwivuza kandi bikomeje kugira ngo hatazagira usigara kandi bikorewe ku gihe.
Avuga ko urwo rugamba bazarutsinda bifashishije gufasha abatishoboye bo mu kiciro cya mbere n’icya kabiri by’ubudehe, hari ukwifashisha abaterankunga b’akarere muri iyo gahunda nka ‘Bureau Social ya Gitarama’ ndetse n’umuryango ‘Good Neighbors’ usanzwe ubatera inkunga.
Aka karere ka Kamonyi kandi hashize igihe gito gahembye imwe mu mirenge, Utugari n’Imidugudu byitwaye neza kurusha ibindi mu kwitabira gutanga ubwisungane mu kwivuza.


text:
Kigali: Abayobozi b’amakoperative y’abahinzi n’aborozi barongererwa ubumenyi
Yanditswe na NDAMYIROKOYE FRANÇOIS
Mu kigo Iwacu ku Kabusunzu (RICEM) ku Kimisagara mu Mujyi wa Kigali kuva ku ya 26 Gashyantare kugeza ku ya 1 Werurwe 2018 harimo kuba amahugurwa ahabwa aborozi n’abahinzi baturutse mu makoperative 100 yo hirya no hino mu gihugu.
Katabarwa Augustin uyobora urugaga rw’amakoperative mu Rwanda ( NCCR) yatangarije Imvaho Nshya ko ayo mahugurwa ari no mu rwego rwo gusuzuma imikorere y’amakoperative ku rwego rw’Afurika akaba abereye mu Rwanda nyuma y’uko yari yarabereye mu bihugu nka Ethiopia, Malawi, Madagascar, Uganda na Senegal.
Yavuze ko kandi uyu mwaka u Rwanda ari rwo rwatoranyijwe kugira ngo ruberemo ayo mahugurwa anoza imiyoborere mu makoperative.
Umushinga witwa Land O’ Lakes uterwa inkunga na USAID, Katabarwa kandi yavuze ko ari umufatanyabikorwa w’Urugaga rw’amakoperative gusa ngo hari n’indi.
Nzakunda Joseph, Umuyobozi w’agateganyo uyobora Ikigo cy’Igihugu gishinzwe guteza imbere amakoperative wari umushyitsi mukuru muri iki gikorwa cyatangizwaga yavuze ko ayo mahugurwa ari ingenzi kandi ari ingirakamaro ku bayitabiriye.
Nubwo hatangiriwe ku bayobozi b’amakoperative akora ubuhinzi n’ubworozi avuga ko ari nk’intangiriro n’abandi bashobora kuzagerwaho igihe nikigera.
Kuba abayobozi ari bo by’umwihariko barimo guhugurwa yavuze ko ari uko iyo koperative ifite ubuyobozi bwiza ishobora gutera imbere amafaranga bungutse bakayakoresha n’ibindi bikorwa bikomeza kubateza imbere.
Yagize ati “Aya mahugurwa azabafasha kugira ngo babashe kuyobora neza amakoperative basanzwe bayobora”.
Yashimangiye kandi ko iyo koperative iyobowe neza n’imicungire yayo irushaho kugenda neza, kandi ubuyobozi iyo budakora neza n’imicungire ipfa.
Mukangiruwonsanga Agnes waturutse mu karere ka Gicumbi, ubarizwa muri koperative y’aborozi yitwa IYAKIBU yavuze ko ayo mahugurwa azakuramo ingamba nyinshi zizabafasha gutera imbere muri koperative abamo.
Nsengiyaremye Céléstin uhinga imyubati ubarizwa muri koperative ya Terimbere muhinzi yo mu karere ka Kamonyi na we yavuze ko afite ikizere ko hari ibyo azungukira muri ayo mahugurwa azageza ku bo ayobora.
Gian Nicola Francesconi ukora mu mushinga witwa CTA ishami ry’Umuryango w’Ibihugu byunze ubumwe bw’u Burayi rishinzwe ibijyanye n’ubuhinzi rifite ikicaro mu Buholani yavuze ko mu myaka ine yashize ari bwo biyemeje gutangiza uwo mushinga wo gutanga amahugurwa muri Afurika. Kuva batangira yavuze ko aya mahugurwa arimo kubera i Kigali ari ku nshuro ya 9.
Intego yabo yavuze ko ari ukugira ngo bahugure amakoperative arusheho gukora neza kandi habeho guhatana mu mikorere hagati y’amakoperative yo mu bihugu by’Afurika.
Aho bagiye batanga ayo mahugurwa yavuze ko hari umusaruro arimo gutanga.


text:
Iyo umusore yegereye umukobwa bigaragara ko ashaka kumutereta cyangwa amushakaho urukundo hari ibintu we ahita yitaho kureba niba ubifite birimo kuba aseka neza , afite igihagararo ndetse n’ibindi.
Ubu busesenguzi yihutira gukora mu minota mike abakobwa n’abagore benshi babuhuriyeho.
Ntabwo butwara igihe kinini akwigaho ahubwo bifata igihe gito gishoboka.
Ibi bintu bukurikira abakobwa n’abagore babyitaho iyo muhuye akabona ko hari icyo umushakaho:
1.Imiterere y’umubiri wawe
Imiterere y’umubiri wawe iba ivuze ikintu kinini kuri we. Abakobwa n’abagore benshi bakunda umusore wubatse umubiri.
Bityo rero iyo muhuye yita kureba ibiro byawe n’ingano yawe.
2.Isura
Iki ni igice abakobwa n’abagore bakunda kwitaho.
Iyo abonye ufite mu maso hakurura atangira kukwiyumvamo kabone n’ubwo waba uri muto muto.
Iyo abonye ufite mu maso hagaragara nabi kukwiyumvamo biva kure.
Mu bintu yita kureba mu maso harimo ubwanwa, amaso, umusatsi, umunwa,…
3.Uko ugaragara
Hano harimo uko wifata, uko ukora umusatsi, imigaragarire yawe muri rusange.
Hano kandi n’imyambarire nayo ayitaho cyane.
4.Icyizere
Ucyivuga ijambo rya mbere riba rihagije guhita icyizere wifitiye kigaragara.
Buri mukobwa cyangwa umugore akururwa n’icyizere yakubonyemo.
5. Ibiganiro
Igihe utagira ibiganiro ngo abyishimire kukwiyumvamo biba biri kure kabone n’ubwo yaba yanyuzwe na bimwe byavuzwe ruguru.
Nta mukobwa cyangwa umugore wifuza ikintu kimubangamiye.
6.Gusetsa
Abakobwa bakunda umuntu ubaganiriza bakishima. Igihe ugira ibiganiro ushobora kumusetsa biroroha kwigarurira umutima we.
7.Inseko
Uburyo useka kuri we abona koko niba uri umwizerwa cyangwa uri indyarya.
Iyo akubonamo ko wakwizerwa byoroha kukwiyegurira.
Wowe wibwiraga ko umukobwa cyangwa umugore afata igihe kinini akwigaho siko bimeze ahubwo atangira bwa mbere mugihura.
Ibi rero bakaba byafasha wowe ugiye kwinjira cyangwa ugiye gushaka umubano n’uko wakwitwararika.
Refe:elcrema.com


text:
Umuririmbyi Kitoko Bibarwa muri Rurashonga yateruye agira ati ‘urukundo burya ni nka bombo isaza ishonga, urukundo burya ni nk’isabune isaza ishonga’, yahanze afite ishingiro kuko akaryoshye ntigahora mu itama!
Ingabire Diane wahoze akundana na Platini Nemeye umuririmbyi mu itsinda rya Dream Boys, yahamwe impano y’agatangaza n’umukunzi we bamaranye igihe kigera ku mwaka umwe bakundana byeruye nk’uko bakunze kubitangaza binyuze ku mbuga nkoranyambaga bakoresha.
Diane yashyize ifoto ku rukuta rwe rwa Instagram ari mu modoka maze yandikaho amagambo yuzuye ibyishimo no gushimira umukunzi we wamuguriye imodoka. Diane wagaragaye aseka cyane atwaye iyo modoka yavuze ko akunze uyu musore by’ikirenga.
Aho yagize ati :”Urakoze cyane rukundo rwanjye..Uri mwiza ndagukunda urabizi…Ikipe yanjye nawe Rutayise na Diane ndayifana.”
Uretse iyi modoka, uyu mukobwa yahawe n’umukunzi we mu minsi ishize yari yanakiriye Telefone nziza igezweho yo mu bwoko bwa Galaxy 8s. Diane yanditse agira ati :"Mbuze icyo kuvuga nukuri gusa urukoze mukunzi wanjye....Ubundi ibintu bya surprise [gutungurana] urabishoboye ariko uyu munsi nayamanitse."
Twibukiranye......Ahashize ha Diane na Platini
Mu mwaka wa 2016, nibwo Diane wari umaze imyaka igera kuri itatu ari mu rukundo yafashe umwanzuro wo gutandukana na Platini Nemeye. Kuva mu 2013 kugeza 2016 aba bombi babaga mu rukundo rudashaka guhuza ijisho n’itangazamakuru.
Itandukana rya Diane na Platini yabaye inkuru yo kwandika no kuvuga mu b’itangazamakuru binazamura umubare munini w’abasomyi, buri wese yifuza kumenya ukuri.
Inkuru yabaye kimomo ko aba bombi batandukanye mu gitondo cyo kuwa Gatandatu tariki ya 07 Mutarama 2017. Nyamara amakuru yageraga ku Ikinyamakuru Umuryango.rw yashimangiraga ko aba bombi hari hashize ukwezi kumwe batandukanye kuburyo buri wese yari yamaze kubyakira ko atagikunda n’undi.
Kuwa 5 Mutarama 2017, Ingabire Diane ni bwo yerekanye undi musore witwa Rutayisire Feston uba muri Leta Zunze Ubumwe za Amerika yasimbuje Platini, yashyizeho ifoto y’uyu musore ayiherekeza ikimenyetso cy’umutima
Ubu se iyi nkuru imariye iki uwakayisomye ubu x uwo Diane uramuzi yamubwirwa Niki muri aba werekanye ndumva musigaye mutandukira
Ariko abanyarwanda namashyari nurwango bizatugezahe abantu murushwa nibitabareba nkubwo iyimbwa izana AMA families yabano bana hano izi uko ibayeho uretse kwanjwa Gusa dore uko gisa Team F
Ariko abantu mukunda kwivanga mubintu,ubuse komutangiye kuvuga kuma famille yabo bihuriye hehe, ntimukivange munkundo zabandi rata courage diane na feston.imana ihaze kwifuza kwanyu
Platini wakize byinshi kandi uri umugabo uyu iki gikobwa nikibona ugiha v8 kizigendera musabire uyu mujama bakunda
Niko wowe wiyita Rugira wa mbwa we ababyeyi ba Fiston bagorewe muri USA mu buhe buryo wa cyohe we, uzi n’aho batuye. Mupfa kuvuga amashyari yanyu gusa nta n’akenge mushizemo. Ubwenge buke
ikiryabarez kiracyadukanda amaso peee ndabyemey
Nshatse kugira inama kuri mwese mwashizeho comment kuri iyi nkuru Team F
Kbsa Imana igukuyeho igisasu kbsa amahirwe masa in pgg super star
musore tuza uwawe arahari uriya mukobwa ntiyagukundaga ya kundaga ubusitari bwawe.
hhhhhh, that’s so funny galaxy 8 hhhhh what kind car , guys don’t give damn about bitch, if she wanna move just take another chance hhhhhh
Shima imana wowe wakize uyu mukobwa yari kuzagusiga nta nikabutura yo kwambara ufite
Ariko Mana we aka gakobwa disi ntawakarenganya iwabo ndabazi ni abakene nyakujya
Platini jya ushima Imana yagukijije ikiryabarezi, uriya Rutayisire Feston mbere yo kwirarira azabanze afashe ise na nyina bagorewe USA, nako ngo agasore katiraririye ntikarongora inkumi, umukobwa ukunda ibintu gutya nawe azaguta nabona ababifite nyabyo apana biriya biva mu bupagasi iyo hakurya.
Andika Igitekerezo Hano bye ndashimira platinum kuko numusore urangwa nikinyabupfura kuba uyu mukobwa yarabonye undo bakundana wowe uri umunyamahirwe kuko abikweretse hakiri Kate uyu mukobwa ndahamya 100/100 ko nubundi yakubeshyaga uriya musore bari incuti ikindi uyu mukobwa ntiwari kuzamushobora kuko akunda ibintu ugize amahirwe atabaho kubana nawe jye mbona warimo ukomanga kumuryango Wa gereza uyu sumugore wasiga murugo NGO nutinda uzahamusange imana izaguha undi


text:
Ese wari uzi ko uretse amasomo ukura ku ishuri, ushobora no kuryoherwa n’ibihe byiza by’imyidagaduro wahagirira na bagenzi bawe? Abanyeshuri bo mu rwunge rw’amashuri rwa kora mu karere ka nyabihu ndetse no mu Rwunge rw’Amashuri rwa Kazo mu Karere ka Rutsiro, bemeza ko kwidagadura ku ishuri bituma bakunda ishuri kurushaho. Bemeza ko mu mikino bakina, barushaho kumenyana bityo bakarushaho kuba inshuti, kandi ngo bifashisha amasomo biga mu mikino yabo, bakarushaho kumenya byinshi kandi babyishimiye.
DORE UBURYO MWABONA INDI MIKINO YO GUKINIRA KU ISHURI:
- Urugero: Mushobora gukina ubute. Mukore itsinda maze mutore umwe muri mwe cyangwa babiri birukanse abandi basigaye. Iyo ukwirukankana agukozeho, icyo gihe uhita umusimbura akaba ari wowe wirukankana abandi.
- Uwo mukino ni uwo twe twari tubahaye nk’urugero, ariko twizera ko namwe muzi indi mikino myinshi. Ngaho nimuganire, mwishakemo umuntu uzi umukino, awubigishe, maze mukine mwishime.